qundao/data-zh-poetry huggingface dataset:
賦佳人嗅梅圖
作者：李行中
朝代：宋

蠶眉鴉鬢縷金衣，折得梅花第幾枝。
嗅盡餘香不回面，思量何事立多時。
赋佳人嗅梅图
作者：李行中
朝代：宋

蚕眉鸦鬓缕金衣，折得梅花第几枝。
嗅尽余香不回面，思量何事立多时。
赋佳人嗅梅图
作者：李行中
朝代：宋

蚕眉鸦鬓缕金衣，折得梅花第几枝。嗅尽馀香不回面，思量何事立多时。
赵明叔太博未识醉眠亭先贶佳篇
作者：李行中
朝代：宋
体裁：七言律诗

要认荒亭路不赊，浦西桥北对渔家。窗嫌日曝新栽竹，蔬占畦长未种花。壁上客来堆醉墨，篱根潮过积寒沙。被人误号陶潜宅，也学门前五柳遮。
趙明叔太博未識醉眠亭先貺佳篇
作者：李行中
朝代：宋

要認荒亭路不賒，浦西橋北對漁家。
窗嫌日曝新栽竹，蔬占畦長未種花。
壁上客來堆醉墨，籬根潮過積寒沙。
被人誤號陶潛宅，也學門前五柳遮。
醉眠亭
作者：李行中
朝代：宋
体裁：七言律诗

檐低槛曲莫嫌隘，地僻草深宜昼眠。代枕暮凭溪上石，当帘时借屋头烟。倦游拂壁画山径，贪醉解衣还酒钱。一水近通西浦路，客来犹可棹渔船。
醉眠亭
作者：李行中
朝代：宋

檐低檻曲莫嫌隘，地僻草深宜晝眠。
代枕暮憑溪上石，當簾時借屋頭烟。
倦遊拂壁畫山逕，貪醉解衣還酒錢。
一水近通西浦路，客來猶可棹漁船。
与仲弥性同次唐人二诗韵
作者：李衡
朝代：宋

尽日困登陟，跏趺聊对床。
岩空眩层碧，草细函幽香。
吊古谩秋思，开尊延月光。
随身不竿木，作戏且逢场。
天面无纤霭，平川灏气吞。
搘筇临阁道，拂石憩云根。
柳映山前路，烟摇水北村。
醉归风满袖，斜月在蓬门。
与仲弥性同次唐人二诗韵
作者：李衡
朝代：宋

尽日困登陟，跏趺聊对床。岩空眩层碧，草细函幽香。吊古谩秋思，开尊延月光。随身有竿木，作戏且逢场。天面无纤霭，平川灏气吞。支筇临阁道，拂石憩云根。柳映山前路，烟摇水北村。醉归风满袖，斜月在蓬门。
与仲弥性同次唐人二诗韵·其一
作者：李衡
朝代：宋

尽日困登陟，跏趺聊对床。岩空眩层碧，草细函幽香。吊古谩秋思，开尊延月光。随身有竿木，作戏且逢场。
与仲弥性同次唐人二诗韵·其一
作者：李衡
朝代：宋

尽日困登陟，跏趺聊对床。
岩空眩层碧，草细函幽香。
弔古谩秋思，开尊延月光。
随身有竿木，作戏且逢场。
与仲弥性同次唐人二诗韵·其二
作者：李衡
朝代：宋

天面无纤霭，平川灏气吞。
搘筇临阁道，拂石憩云根。
柳映山前路，烟摇水北村。
醉归风满袖，斜月在蓬门。
与仲弥性同次唐人二诗韵·其二
作者：李衡
朝代：宋

天面无纤霭，平川灏气吞。支筇临阁道，拂石憩云根。柳映山前路，烟摇水北村。醉归风满袖，斜月在蓬门。
乐庵初成二首
作者：李衡
朝代：宋

老子平生百不足，庵成那管食无肉。
终朝闭户只读书，四面开宅都见竹。
乐庵初成二首
作者：李衡
朝代：宋

老子平生百不足，庵成那管食无肉。终朝闭户只读书，四面开窗都见竹。投老庵居百事宜，早眠晏起不论时。更长睡足披衣坐，倾耳林间竹画眉。
乐庵初成二首·其一
作者：李衡
朝代：宋
体裁：古风

老子平生百不足，庵成那管食无肉。终朝闭户只读书，四面开窗都见竹。
乐庵初成二首·其二
作者：李衡
朝代：宋
体裁：古风

投老庵居百事宜，早眠晏起不论时。更长睡足披衣坐，倾耳林间竹画眉。
乐庵所藏柳影及松梅二画因作二绝摹作砑花笺至今盛行于吴门
作者：李衡
朝代：宋

三月江南花满枝，风轻帘幕燕争飞。游人休惜夜秉烛，杨柳阴浓春欲归。崔嵬霜干欲凌云，俯映寒梢数尺春。须信苍髯净明老，坐中容有散花人。
乐庵所藏柳影及松梅二画因作二绝摹作砑花笺至今盛行于吴门·其二
作者：李衡
朝代：宋

崔嵬霜干欲凌云，俯映寒梢数尺春。须信苍髯净明老，坐中容有散花人。
乐庵所藏柳影及松梅二画因作二绝摹作砑花笺至今盛行于吴门·其二
作者：李衡
朝代：宋

崔嵬霜干欲凌云，俯映寒梢数尺春。
须信苍髯浄明老，坐中容有散花人。
偈
作者：李衡
朝代：宋

竿木随身得自由，应缘已毕复何求。
悠然来往等孤雁，影落寒潭迹不留。
偈
作者：李衡
朝代：宋

竿木随身得自由，应缘已毕复何求。翛然来往等孤雁，影落寒潭迹不留。
偈
作者：李衡
朝代：宋

竿木随身得自由，应缘已毕復何求。
翛然来往等孤雁，影落寒潭迹不留。
偈
作者：李衡
朝代：宋

竿木隨身得自由，應緣已畢復何求。
翛然來往等孤雁，影落寒潭迹不留。
功成亦賦短項翁詩復次其韵
作者：李衡
朝代：宋

君不見仲淹居河汾，目營四海心六經。
又不見子幼反田里，拊缶烏烏徒快耳。
續經憤世雖自喜，豈識濁醪函妙理。
皤然短項滑稽徒，却笑兩翁非通儒。
可人風味敵冰壺，惟酒是務焉知餘。
不學羽衣李集賢，斗酒過量項飛泉。
復憐胡子名空傳，緩急由人腸中乾。
高情陶彼勳華風，放懷那惜傾千鍾。
鄙哉成德真小器，一擊墮地羞空空。
嗟余磊磈填心胸，安得與爾長相逢。
會當乞爾扁舟去，煙雨空濛伴釣翁。
功成亦赋短项翁诗复次其韵
作者：李衡
朝代：宋

君不见仲淹居河汾，目营四海心六经。
又不见子幼反田里，拊缶乌乌徒快耳。
续经愤世虽自喜，岂识浊醪函妙理。
皤然短项滑稽徒，却笑两翁非通儒。
可人风味敌冰壶，惟酒是务焉知余。
不学羽衣李集贤，斗酒过量项飞泉。
复怜胡子名空传，缓急由人人肠中乾。
高情陶彼勋华风，放怀那惜倾千钟。
鄙哉成德真小器，一击堕地羞空空。
嗟余磊磈填心胸，安得与尔长相逢。
会当乞尔扁舟去，烟雨空蒙伴钓翁。
功成亦赋短项翁诗复次其韵
作者：李衡
朝代：宋

君不见仲淹居河汾，目营四海心六经。又不见子幼反田里，拊缶乌乌徒快耳。续经愤世虽自喜，岂识浊醪函妙理。皤然短项滑稽徒，却笑两翁非通儒。可人风味敌冰壶，惟酒是务焉知馀。不学羽衣李集贤，斗酒过量项飞泉。复怜胡子名空传，缓急由人肠中乾。高情陶彼勋华风，放怀那惜倾千钟。鄙哉成德真小器，一击堕地羞空空。嗟余磊磈填心胸，安得与尔长相逢。会当乞尔扁舟去，烟雨空濛伴钓翁。
功成亦赋短项翁诗復次其韵
作者：李衡
朝代：宋

君不见仲淹居河汾，目营四海心六经。
又不见子幼反田里，拊缶乌乌徒快耳。
续经愤世虽自喜，岂识浊醪函妙理。
皤然短项滑稽徒，却笑两翁非通儒。
可人风味敌冰壶，惟酒是务焉知余。
不学羽衣李集贤，斗酒过量项飞泉。
復怜胡子名空传，缓急由人肠中干。
高情陶彼勋华风，放怀那惜倾千钟。
鄙哉成德真小器，一击堕地羞空空。
嗟余磊磈填心胸，安得与尔长相逢。
会当乞尔扁舟去，烟雨空蒙伴钓翁。
樂庵初成二首·其一
作者：李衡
朝代：宋

老子平生百不足，庵成那管食無肉。
終朝閉戶只讀書，四面開窗都見竹。
樂庵初成二首·其二
作者：李衡
朝代：宋

投老庵居百事宜，早眠晏起不論時。
更長睡足披衣坐，傾耳林間竹畫眉。
樂庵所藏柳影及松梅二畫因作二絕摹作砑花牋至今盛行於吳門·其二
作者：李衡
朝代：宋

崔嵬霜幹欲凌雲，俯映寒梢數尺春。
須信蒼髯浄明老，坐中容有散花人。
短項翁
作者：李衡
朝代：宋

我生懶放世無偶，身即囂塵志林莽。
寒饑未免困啼號，束带深慚爲升斗。
先生閉戶傲羲皇，雲夢胸中吞八九。
摶風暫爾抑雄飛，萬事紛紛付巵酒。
年來得此短項翁，落落虛懷真勝友。
煙蓑稱體翦疏筠，老態婆娑固不羣。
每笑鴟夷託後塵，臭味仍復羞崑崙。
何曾爲致常持滿，來此與爾談胚渾。
異時先生登紫微，定自與爾相追隨。
想應頼爾排紛擾，坐覺秋毫泰山小。
短项翁
作者：李衡
朝代：宋

我生懒放世无偶，身即嚣尘志林莽。寒饥未免困啼号，束带深惭为升斗。先生闭户傲羲皇，云梦胸中吞八九。抟风暂尔抑雄飞，万事纷纷付卮酒。年来得此短项翁，落落虚怀真胜友。烟蓑称体剪疏筠，老态婆娑固不群。每笑鸱夷托后尘，臭味仍复羞昆崙。何曾为致常持满，来此与尔谈胚浑。异时先生登紫微，定自与尔相追随。想应赖尔排纷扰，坐觉秋毫泰山小。
短项翁
作者：李衡
朝代：宋

我生懒放世无偶，身即嚣尘志林莽。
寒饥未免困啼号，束带深惭为升斗。
先生闭户傲羲皇，云梦胸中吞八九。
抟风暂尔抑雄飞，万事纷纷付卮酒。
年来得此短项翁，落落虚怀真胜友。
烟蓑称体翦疏筠，老态婆娑固不群。
每笑鸱夷托后尘，臭味仍复羞昆仑。
何曾为致常持满，来此与尔谈胚浑。
异时先生登紫微，定自与尔相追随。
相应赖尔排纷扰，坐觉秋毫泰山小。
短项翁
作者：李衡
朝代：宋

我生懒放世无偶，身即嚣尘志林莽。
寒饥未免困啼号，束带深惭为升斗。
先生闭户傲羲皇，云梦胸中吞八九。
抟风暂尔抑雄飞，万事纷纷付巵酒。
年来得此短项翁，落落虚怀真胜友。
烟蓑称体翦疏筠，老态婆娑固不羣。
每笑鸱夷託后尘，臭味仍復羞昆崙。
何曾为致常持满，来此与尔谈胚浑。
异时先生登紫微，定自与尔相追随。
想应頼尔排纷扰，坐觉秋毫泰山小。
粉笺题诗
作者：李衡
朝代：宋
体裁：七言绝句

三月江南花满枝，风轻帘幕燕争飞。游人休惜夜秉烛，杨柳阴浓春欲归。
與仲彌性同次唐人二詩韵·其一
作者：李衡
朝代：宋

盡日困登陟，跏趺聊對牀。
巖空眩層碧，草細函幽香。
弔古謾秋思，開尊延月光。
隨身有竿木，作戲且逢場。
與仲彌性同次唐人二詩韵·其二
作者：李衡
朝代：宋

天面無纖靄，平川灝氣吞。
搘筇臨閣道，拂石憩雲根。
柳映山前路，煙摇水北村。
醉歸風滿袖，斜月在蓬門。
贈學者
作者：李衡
朝代：宋

學詩如參禪，初不在言句。
傴僂巧承蜩，梓慶工削鐻。
借問孰師承，妙處應自悟。
向來大江西，洪徐暨韓呂。
山谷擅其宗，諸子爲之輔。
短句與長篇，一一皆奇語。
卓爾自名家，無愧城南杜。
君詩亦可人，羞作女工蠹。
正臨百尺竿，到此方進步。
我性文字空，志在學農圃。
老矣甘摧頹，肯復事雕組。
少讀三百篇，每自歎無補。
一念絕邪思，得處忘我所。
學詩如參禪，無舍亦無取。
立雪謾齊要，斷臂徒自苦。
君欲問活法，活法無覓處。
赠学者
作者：李衡
朝代：宋

学诗如参禅，初不在言句。伛偻巧承蜩，梓庆工削鐻。借问孰师承，妙处应自悟。向来大江西，洪徐暨韩吕。山谷擅其宗，诸子为之辅。短句与长篇，一一皆奇语。卓尔自名家，无愧城南杜。君诗亦可人，羞作女工蠹。正临百尺竿，到此方进步。我性文字空，志在学农圃。老矣甘摧颓，肯复事雕组。少读三百篇，每自叹无补。一念绝邪思，得处忘我所。学诗如参禅，无舍亦无取。立雪谩齐要，断臂徒自苦。君欲问活法，活法无觅处。
赠学者
作者：李衡
朝代：宋

学诗如参禅，初不在言句。
伛偻巧承蜩，梓庆工削鐻。
借问孰师承，妙处应自悟。
向来大江西，洪徐暨韩吕。
山谷擅其宗，诸子为之辅。
短句与长篇，一一皆奇语。
卓尔自名家，无愧城南杜。
君诗亦可人，羞作女工蠹。
正临百尺竿，到此方进步。
我性文字空，志在学农圃。
老矣甘摧颓，肯復事雕组。
少读三百篇，每自叹无补。
一念绝邪思，得处忘我所。
学诗如参禅，无舍亦无取。
立雪谩齐要，断臂徒自苦。
君欲问活法，活法无觅处。
赠学者
作者：李衡
朝代：宋

学诗如参禅，初不在言句。
伛偻巧承蜩，梓庆工削锯。
借问孰师承，妙处应自悟。
向来大江西，洪徐暨韩吕。
山谷擅其宗，诸子为之辅。
短句与长篇，一一皆奇语。
卓尔自名家，无愧城南杜。
君诗亦可人，羞作女工蠹。
正临百尺竿，到此方进步。
我性文字空，志在学农圃。
老矣甘摧颓，肯复事雕组。
少读三百篇，每自叹无补。
一念绝邪思，得处忘我所。
学诗如参禅，无舍亦无取。
立雪谩齐要，断臂徒自苦。
君欲问活法，活法无觅处。
摸魚兒
作者：李裕翁
朝代：宋

計江南、許多風景，繁華只在晴晝。些兒淡沲衝融意，到處粘花著柳。疏雨後。更豔豔綿綿，潑眼濃如酒。飛浮宇宙。但借日浮香，隨煙著物，巧筆畫難就。惆悵處，曾記蘇堤攜手。十年驚覺回首。蒼埃霽景成陰晦，湖水湖煙依舊。凝望久。問燕燕鶯鶯，識此年華否。長門別有。脈脈斷腸人，柔情盪漾，長是為伊瘦。
摸鱼儿·春光
作者：李裕翁
朝代：宋
体裁：词

计江南、许多风景，繁华只在晴昼。些儿淡沲冲融意，到处粘花著柳。疏雨后。更艳艳绵绵，泼眼浓如酒。飞浮宇宙。但借日浮香，随烟著物，巧笔画难就。惆怅处，曾记苏堤携手。十年惊觉回首。苍埃霁景成阴晦，湖水湖烟依旧。凝望久。问燕燕莺莺，识此年华否。长门别有。脉脉断肠人，柔情荡漾，长是为伊瘦。
摸鱼儿·春光
作者：李裕翁
朝代：宋
体裁：词

讶江南、许多风景，繁华只在晴昼。些儿淡沲冲融意，到处拈花著柳。疏雨后。更艳艳绵绵，泼眼浓如酒。飞浮宇宙。但借日浮香，随风著物，巧笔画难就。惆怅处，曾记苏堤携手。十年惊觉回首。苍埃霁景成阴晦，湖水湖烟依旧。凝望久。问燕燕莺莺，识此年华否。长门别有。脉脉断肠人，柔情荡漾，长是为伊瘦。
摸鱼儿·计江南、许多风景
作者：李裕翁
朝代：宋

计江南、许多风景，繁华只在晴昼。
些儿淡沲冲融意，到处粘花着柳。
疏雨后。
更艳艳绵绵，泼眼浓如酒。
飞浮宇宙。
但借日浮香，随烟着物，巧笔画难就。
惆怅处，曾记苏堤携手。
十年惊觉回首。
苍埃霁景成阴晦，湖水湖烟依旧。
凝望久。
问燕燕莺莺，识此年华否。
长门别有。
脉脉断肠人，柔情荡漾，长是为伊瘦。
摸鱼儿（春光）
作者：李裕翁
朝代：宋

计江南、许多风景，繁华只在睛昼。些儿淡沲花著柳。疏雨后。更艳艳绵绵，泼眼浓如酒。飞浮宇宙。但借日浮香，随烟著物，巧笔画难就。
惆怅处，曾记苏堤携手。十年惊觉回首。苍埃霁景成阴晦，湖水湖烟依旧。凝望久。问燕燕莺莺，识此年花否。长门别有。脉脉断肠人，柔情荡漾，长是为伊瘦。
郢州堂唱和
作者：李褒
朝代：宋

不离雉堞似山家，消得诗翁着意夸。
水界葱芊成畎浍，天将平远入烟霞。
沙禽暂落分明见，村径相通取次斜。
且莫向南舒望眼，尘埃阛阓事如麻。
郢州堂唱和
作者：李褒
朝代：宋

不离雉堞似山家，消得诗翁著意誇。水界葱芊成畎浍，天将平远入烟霞。沙禽暂落分明见，村径相通取次斜。且莫向南舒望眼，尘埃阛阓事如麻。
郢州堂唱和
作者：李褒
朝代：宋

不離雉堞似山家，消得詩翁著意誇。
水界葱芊成畎澮，天將平遠入烟霞。
沙禽暫落分明見，村徑相通取次斜。
且莫向南舒望眼，塵埃闤闠事如麻。
七夕
作者：李覯
朝代：宋

天孫何許是來時，月意愔愔露氣微。
可道星河難得過，自緣烏鵲合高飛。
秋宵已勝春宵短，今會還如古會稀。
早晚望夫能化石，盡分人世作支機。
七夕·其一
作者：李覯
朝代：宋

無奈家家乞巧何，豈知天上拙人多。
喚他烏鵲辛勤殺，纔得扶舁渡淺河。
七夕·其二
作者：李覯
朝代：宋

一年一度暫和諧，幽閉生心亦可猜。
莫道乘槎無徑路，支機曾屬客星來。
三賢詠
作者：李覯
朝代：宋

魯連誓蹈海，夷齊甘采薇。
秦王不得帝，周武終見非。
輕死議萬乘，强哉三布衣。
凡人期貧賤，貧賤豈易欺。
不寐
作者：李覯
朝代：宋

四壁空空絕語聲，困來終是睡難成。
孤燈要與人相背，寒漏苦教天不明。
累月故園無信息，幾般閑事惱心情。
別愁若解生華髮，一夕應添一萬莖。
不寐
作者：李覯
朝代：宋

四壁空空绝语声，困来终是睡难成。
孤灯要与人相背，寒漏苦教天不明。
累月故园无信息，几般闲事恼心情。
别愁若解生华发，一夕应添一万茎。
丐僧
作者：李覯
朝代：宋

靡靡步康衢，喋喋問流俗。
誰將今日財，願易來世福。
休論身善惡，佛眼重金玉。
丙子冬至夜酒醒
作者：李覯
朝代：宋

盡道一陽初復時，不期風雨更凄凄。
凌晨出去逢人飲，沉醉歸來滿馬泥。
多恨恐成干斗氣，欲言那得上天梯。
燈青火冷睡半醒，殘葉打窗烏夜啼。
中春苦雨書懷
作者：李覯
朝代：宋

春秋書大雨，三日已爲霖。
如何方春時，終月常積陰。
淙空若泉瀉，盪地成淵深。
曾無晝夜別，顧恐山嶽沈。
疑是天上河，底漏不可禁。
傍無女媧石，欲補難爲針。
又疑坎宮水，陽曜所不臨。
何等大鬼物，戲把北斗斟。
誰籠三足烏，冷卧空桑林。
勾芒失權柄，羞耻啼盈襟。
枉殺幾樹花，恣許泥土浸。
或云天有意，欲使誅荒淫。
田穀彼何罪，芽穎當森森。
一粒且漂溺，不啻千黄金。
路絕吊客行，餒我憂巢禽。
風聲怒打屋，寒氣獰穿衾。
況我出山遠，久次茲江潯。
嗟嗟歲月晚，悠悠金玉音。
無聊但詼笑，有得還歌吟。
莫怪旅愁甚，旅人千萬心。
乾元節羣臣祝壽小人無位以詩繼之
作者：李覯
朝代：宋

帝命當敷佑，民生有厥初。
千秋唐節日，萬國禹朝車。
韶美笙鏞外，需亨飲食餘。
神仙似姑射，夢想即華胥。
嘉會誠難得，愚忠敢自疎。
古人誰最壽，無逸在周書。
五龍塘
作者：李覯
朝代：宋

世傳鱗物有蟠時，分得寒泉住翠微。
天命雖教爲潤澤，神心終是索虔祈。
一圍石岸刓無迹，幾族陰雲禁不飛。
風脚斗回波面黑，向人渾似逞巖威。
代書答陳次公
作者：李覯
朝代：宋

咄咄休休一世閑，百年都是浪悲歡。
高談不待傍人笑，立事須知自古難。
時見老顔來鑑裏，已將生計託雲端。
六鼇未可揮刀斫，肯便臨谿把釣竿。
俞秀才山風亭小飲
作者：李覯
朝代：宋

炎炎千室熱如烘，亭壓山頭獨有風。
雨意生獰雲彩黑，秋容細碎樹枝紅。
半天斜日歸心動，一面平川醉眼空。
却是夢魂無所得，人間豈少翠微宮。
偶題饒秀才谿光亭
作者：李覯
朝代：宋

北出城來駐馬蹄，君家別館幸臨谿。
雄虹見雨遏不斷，潦水到秋痕漸低。
萬事熱心成浩歎，一樽撩眼怕長迷。
俗人誰會儒生意，是處醉吟還日西。
傅翼甘圃
作者：李覯
朝代：宋

老圃君何學，中心切養親。
從來啜菽處，便作采蘭人。
百行當無愧，三牲未足珍。
孝廉方察舉，勉勉詎長貧。
僧志月碧雲軒改爲景雲軒因書·其一
作者：李覯
朝代：宋

長見江淹雜體詩，碧雲非是惠休詞。
試言日暮佳人怨，何事高僧却得知。
僧志月碧雲軒改爲景雲軒因書·其二
作者：李覯
朝代：宋

景雲持律冠當年，遺迹雖沉古寺存。
釋子若能精進去，便應題作景雲軒。
儒行
作者：李覯
朝代：宋

一死相從患難時，何人能與古人齊。
酈生泉下還知否，賣友而今價轉低。
元紀·其一
作者：李覯
朝代：宋

孝宣應是不知書，便謂先王似豎儒。
若使周家純任德，親如管蔡忍行誅。
元紀·其二
作者：李覯
朝代：宋

君道乾剛豈易柔，謬牽文義致優游。
高皇馬上辛勤得，總被儒生斷送休。
冰
作者：李覯
朝代：宋

水性本來弱，漸寒成此堅。
東風有時到，幾日是殘年。
匈奴傳
作者：李覯
朝代：宋

漢家經武意如何，也信狼心欲偃戈。
豈是虜庭佳麗少，自緣婚禮貨財多。
女從宗室方掄擇，賦出齊民更刮摩。
若向大臣求姪媵，當是誰肯議通和。
千福寺昧軒
作者：李覯
朝代：宋

何人指蒙昧，題作此軒名。
天理自晝夜，道心無晦明。
用當羣物化，舍去一毛輕。
磊磊山前寺，時聞鐘磬聲。
南齋詠風
作者：李覯
朝代：宋

懊惱南窗一道風，只應天配與貧窮。
不歸羅綺飄颻處，故入松篁冷淡中。
久座披襟塵榻穩，半醒吹面月帷空。
城邊菡萏今多少，偷得清香是爾功。
又寄龍學
作者：李覯
朝代：宋

三十年交舊，相逢各白頭。
海壖曾共飯，洛社又同遊。
脫屣風波地，開懷松桂秋。
兩眉從此後，應不著閑愁。
同徐殿丞遊麻姑山陳屯田聞之以詩見寄次韻第一首
作者：李覯
朝代：宋

良友嗟塵網，相期物外遊。
求珠非赤水，不死是丹丘。
几上麟交擗，樽中蟻亂浮。
仙家一度醉，人世幾千秋。
藥氣多留鼎，茶香細出甌。
堯人方曠蕩，容易學巢由。
同徐殿丞遊麻姑山陳屯田聞之以詩見寄次韻第二首
作者：李覯
朝代：宋

塵寰漸遠漸凄清，似向崑崙采玉英。
此地已知鄰華子，幾人猶道識方平。
步高那復肌膚重，心逸都疑羽翼生。
苦恨俗緣無了處，歸來依舊馬蹄聲。
名男曰參魯以詩喻之
作者：李覯
朝代：宋

孔門有高弟，曾子以孝著。
求諸聖人言，尚曰參也魯。
才敏誰不願，顧恐難荷負。
苟無德將之，何益於父母。
昔如吳起者，善兵惡孫武。
齧臂游諸侯，親喪哀不舉。
楊彪有子脩，器能頗可取。
一旦以罪誅，舐犢徒虛語。
吾生本薄祜，略無兄弟助。
及汝又一身，不絕如線縷。
祖母唯汝愛，無異所生乳。
寧止託祭祀，亦欲興門戶。
伎倆勿求名，適時乃有補。
計盧勿尚巧，合義乃可處。
持重尚寡過，摧剛庶無懼。
內以保家族，外以揚名譽。
高山在所仰，今人豈殊古。
參魯爲汝名，其字曰孝孺。
君錫以新詩相示因成四十字答之
作者：李覯
朝代：宋

君詩三十首，一一敵琅玕。
語近終非俗，情閑不似官。
姑山蟠郡碧，旴水蘸天寒。
景物將才思，相期李杜壇。
君錫宰壽春
作者：李覯
朝代：宋

淪落多愁笑不成，水邊還是送君行。
官爲令長前程好，地近鄉關喜氣生。
百里有人觀惠術，三年唯我見交情。
山中後夜思賢處，風月猶應似舊清。
和君錫題堯輔齋壁
作者：李覯
朝代：宋

書林老仙頭欲斑，近日卜居吳楚間。
麻姑世界盡贏得，羲皇興味先追還。
川流切對夏無暑，山月出來門未關。
笑殺區區躁求者，不因貧病不曾閑。
和天慶觀瑞香花
作者：李覯
朝代：宋

聞說仙花玉染紅，別留春色在壺中。
瑶臺若見飛瓊面，不與人間夢寐同。
和屯田陳丈寄唐休次韻
作者：李覯
朝代：宋

白屋從來未有官，一名須作佛名看。
彥倫北谷重歸去，安石東山足舊歡。
常調幾時趨鳳闕，湛恩唯待立雞竿。
胸中況是多奇藴，自比陽春退苦寒。
和慎使君出城見梅花
作者：李覯
朝代：宋

化工呈巧異尋常，鏤月裁雲費刃芒。
莫怪使君曾立馬，染衣渾似有天香。
和王刑部遊仙都觀
作者：李覯
朝代：宋

尋幽西去路非賒，回首紅塵可可嗟。
不待鸞驂并鶴駕，便分人世與仙家。
幾函道藏金壺墨，一片秋容玉井花。
還似武夷高會日，骨凡猶幸醉流霞。
和育王十二題·七佛石
作者：李覯
朝代：宋

萬物雖散殊，孰非道之體。
何必石岩岩，方疑金色臂。
和育王十二題·佛迹峯
作者：李覯
朝代：宋

佛迹空在茲，佛心無處所。
尋迹以求之，似學邯鄲步。
和育王十二題·供奉泉
作者：李覯
朝代：宋

璘師鑿此泉，晨夕奉親老。
因知達者心，豈嘗離孝道。
和育王十二題·八角殿
作者：李覯
朝代：宋

晉後千百年，茲殿儼如昔。
梵宇若皆然，應須省民力。
和育王十二題·明月臺
作者：李覯
朝代：宋

月色固無改，臺基亦不壞。
嗟哉翫月人，古來誰更在。
和育王十二題·晉年松
作者：李覯
朝代：宋

典午既陵夷，羣材共淪謝。
唯有青青松，于今被王化。
和育王十二題·石屏風
作者：李覯
朝代：宋

形模皆自然，樹立豈人力。
松影與秋光，掃成真水墨。
和育王十二題·育王塔
作者：李覯
朝代：宋

嘗聞有爲法，佛說如夢幻。
胡然窣堵波，香花耀凡眼。
和育王十二題·袈裟石
作者：李覯
朝代：宋

梵教一來東，羣心日歸向。
土石至無情，也作披緇狀。
和育王十二題·重臺蓮
作者：李覯
朝代：宋

長疑佛界中，天女來行樂。
爲怕山風寒，仙衣盡重著。
和育王十二題·金沙池
作者：李覯
朝代：宋

遥聞金在沙，知是虛名號。
世人方競奢，何茲有遺寶。
和育王十二題·靈鰻井
作者：李覯
朝代：宋

田苗自枯槁，井鰻人所禱。
若教龍有靈，此魚何足道。
和蘇著作麻姑十詠 魯公碑 其一
作者：李覯
朝代：宋

他人工字書，美好若婦女。
猗嗟顔太師，赳赳丈夫武。
麻姑有遺碑，歲月亦已古。
硬筆可破石，鐫者疑虛語。
驚龍索雷鬭，口唾天下雨。
怒虎突圍出，不畏千强弩。
有海珠易求，有山玉易取。
唯恐此碑壞，此書難再靚。
和蘇著作麻姑十詠 魯公碑 其二
作者：李覯
朝代：宋

收藏在天府。
自非大祭時，莫教凡眼覷。
和蘇著作麻姑十詠·七星杉
作者：李覯
朝代：宋

五行興萬類，有象皆在天。
如何彼杉樹，反更侔星躔。
予思古昔意，欲媚茲山巔。
草木尚有斗，人物誰非仙。
栽培自何代，衰老今多年。
大旱不減翠，涉春無益鮮。
生當好世界，過盡閑雲煙。
房心欲布政，柱石安可捐。
和蘇著作麻姑十詠·丹霞洞
作者：李覯
朝代：宋

山西十數里，乃是丹霞洞。
直上窮雲霓，中寬入罌甕。
紅塵生不識，明月手可捧。
人家千里庭，泉源六月凍。
風雨氣勢惡，草木精神竦。
靈物少形見，仙官何職貢。
欲緣易厭倦，世事足愁痛。
寄語松上鶴，他年期一控。
和蘇著作麻姑十詠·流杯池
作者：李覯
朝代：宋

幽居久不樂，心死如濕灰。
聞言山有池，仙客曾流杯。
披衫向西坐，欲望無崇臺。
何當命遊宴，盡聚不羈才。
顧恐狹隘地，未足開吾懷。
仰手斸河漢，决向天南來。
移舟復轉嶽，壅遏成環迴。
橫持北斗柄，量盡酒星醅。
箕踞接下流，一歃空千罍。
八風助吟倡，萬怪供嘲諧。
醉來散髮卧，蠅聲視霆雷。
冷笑勢利子，茫茫塵土堆。
和蘇著作麻姑十詠·煉丹井
作者：李覯
朝代：宋

丹竈久已毀，井泉空獨存。
此地非常地，今人非昔人。
我願刀圭藥，輕舉朝明宸。
一言洗天日，萬物歸陽春。
羣仙誰嫉妬，使我身漂淪。
俯視廢井水，欲飲礙荆榛。
徘徊片雲下，泣涕霑衣巾。
少壯幾何時，且醉樽中醇。
和蘇著作麻姑十詠·玳瑁石
作者：李覯
朝代：宋

前有縣大夫，取此石爲器。
囂然夸謂予，材與工俱美。
如何爾鄉人，器用曾莫備。
無乃居荒陬，俗鄙不喜事。
答云此石堅，攻磨動時歲。
官用錢出民，民用錢出己。
出民官不知，喜事誠可貴。
出己乃傷財，誰能不惜費。
大夫聞此言，如有所忿戾。
今君倡是詩，敢以報嘉惠。
和蘇著作麻姑十詠·碧蓮池
作者：李覯
朝代：宋

碧蓮何歲開，我時不得見。
于今到池上，只有紅蓮綻。
紅蓮非醜惡，物以多爲賤。
阿蠻雖解舞，不見真妃面。
和蘇著作麻姑十詠·秦人峰
作者：李覯
朝代：宋

秦法雖甚苛，秦吏若猶拙。
山林不數里，俾爾逃得脫。
予觀後世事，政役火烈烈。
苟非爲鬼神，何計避羈紲。
師皇今在御，百事咸均節。
常披詔書意，苦念生財竭。
誰能將順者，所望在賢哲。
無使峰中人，笑我民屠裂。
和蘇著作麻姑十詠·葛仙壇
作者：李覯
朝代：宋

仙翁猶在時，壇上何設施。
仙翁一去後，夢草空離離。
下士固大笑，言者多不知。
嗟嗟天壤內，共是枯魚池。
和蘇著作麻姑十詠·虎跑泉
作者：李覯
朝代：宋

虎跑本何爲，彼將對以臆。
有如大丈夫，卓爾抱剛直。
盜泉既不飲，譖人亦不食。
山中小禽獸，何足勞捉搦。
勇氣無所泄，爪地成遺迹。
地神嘉乃誠，水源如開闢。
尋常竊六畜，夜傍人牆壁。
是與豺狼同，聞此宜慙色。
和遊丹霞有懷歸之意
作者：李覯
朝代：宋

暫時來訪道家流，肯伴煙蘿滯一丘。
爲憶長安瞻日下，欲尋蓬島向鼇頭。
陶潛醉後雖眠石，王粲憂多更上樓。
宣室歲餘虛席在，青山何路更重遊。
和陳屯田送知縣徐殿丞次韻
作者：李覯
朝代：宋

近年雙闕暫鳴珂，出宰南城戶數多。
古道存心公道顯，惡人鉗口善人歌。
登高賦處英辭在，垂橐歸時舊物鈋。
當比瑞金囂訟後，要移風俗擬如何。
哀老婦
作者：李覯
朝代：宋

里中一老婦，行行啼路隅。
自悼未亡人，暮年從二夫。
寡時十八九，嫁時六十餘。
昔日遺腹兌，今茲垂白鬢。
子豈不欲養，母豈不懷居。
繇役及下戶，財盡無所輸。
異籍幸可免，嫁母乃良圖。
牽車送出門，急若盜賊驅。
兒孫孫有婦，小大攀且呼。
回頭與永訣，欲死無刑誅。
我時聞此言，爲之長嘆嗚。
天民固有窮，鰥寡實其徒。
仁政先四者，著在孟軻書。
吾君務復古，旦旦師黄虞。
赦書求節婦，許與旌門閭。
繄爾愚婦人，豈曰禮所拘。
蓬茨四十年，不知形影孤。
州縣莫能察，詔旨成徒虛。
而况賦役間，羣小所同趨。
姦欺至骨髓，公利未錙銖。
良田歲歲賣，存者唯萊汙。
兄弟欲離散，母子因變渝。
天地豈非大，曾不容爾軀。
嗟嗟孝治王，早晚能聞諸。
吾言又無位，反袂空漣如。
哭十姪
作者：李覯
朝代：宋

到官六月寄書迴，未病封題死後開。
一命至卑人盡得，九泉何事獨相催。
唯憂旅櫬還鄉遠，況是親喪繼踵來。
數世學文終若此，可憐門戶轉隳頹。
哭女二首·其一
作者：李覯
朝代：宋

妻死女已病，踰年成二喪。
此生誰骨肉，未識好衣裳。
看面雖猶小，聞言盡可傷。
最知憐祖母，句句刮人腸。
哭女二首·其二
作者：李覯
朝代：宋

老樹枝葉薄，先秋風雨過。
人間不善事，身外想無多。
理遣誠如幻，悲來豈奈何。
從前短鬢髪，爲爾漸雙皤。
喜雨
作者：李覯
朝代：宋

人皆喜膏澤，我獨憂豐年。
歲凶已賤糴，年豐安得錢。
賦役忽驚駭，倉廩甘棄捐。
銖銅苟可換，富賈寧我憐。
歸來官事了，相弔柴門邊。
農夫未盡死，穀價應常然。
王心幸仁聖，分職當忠賢。
謂穀賤爲美，咄咄無欺天。
嘲漢武
作者：李覯
朝代：宋

甲帳居神本妄言，露盤猶在國東遷。
欲知千載金人淚，爲耻君王不得仙。
因遊華子崗題麻源壁
作者：李覯
朝代：宋

平生猶未識紅泉，今日纔遊石磴邊。
宿雨半晴秋草濕，困來無處可閑眠。
堂西夜坐
作者：李覯
朝代：宋

炎蒸得避處，鋪席對西牆。
有月樹陰黑，無風山氣凉。
聚蚊妨袒裼，飲井當壺觴。
妻子詎知我，笑言皆在傍。
壁月
作者：李覯
朝代：宋

壁月迢迢出暮山，素娥心事問應難。
世間最解悲圓缺，祗有方諸淚不乾。
夏日郊園
作者：李覯
朝代：宋

三徑是生涯，朋游日已賒。
野情饒皓鶴，寒氣入甘瓜。
移竹調風韻，疏泉浴月華。
塵埃應附勢，不肯到貧家。
夏日雨中
作者：李覯
朝代：宋

一雨遂不止，我行當此窮。
蜀東天亦漏，堯後水猶洪。
大點有片重，密濛無寸空。
曉唯壺箭覺，暖似炭爐通。
書筆提梅洗，征衣擘潤烘。
簾間稀去燕，枕下即鳴蟲。
竹粉千腰白，桃皮半頰紅。
物華嬌自衒，天意猛相攻。
酒退愁城外，吟興憤涌中。
遣誰咨畢宿，留作旱時功。
太平州十詠亭
作者：李覯
朝代：宋

客遊無日暫開顔，姑孰谿邊偶得閑。
風景直疑圖畫出，古今都似夢魂間。
桓溫罪逆休重問，謝傅英靈已不還。
深美謫仙遺世務，酒船椎鼓浪如山。
女色無定美贈卿材
作者：李覯
朝代：宋

女色無定美，寵至美則多。
士才無定稱，用顯稱已過。
長安小家子，粲粲秋池荷。
性慧不覺耻，母憐不如訶。
出戶一囊麝，見人雙眼波。
情動笑難止，語嬌音屢訛。
都人口如沸，觀者踵相摩。
因緣幸充選，恩澤成偏頗。
少費萬金珠，一呼千綺羅。
佯愁慘白日，猛唾傾天河。
東鄰有賢女，春綠涵脩蛾。
花艷不栽翦，玉光無切磋。
自小固聞禮，藏頭豈知他。
親戚尚未見，媒官當奈何。
過時誰訪問，生世就蹉跎。
豈不有配偶，市里或山阿。
豈不有奉養，舂饎與機梭。
列女不得傳，樂府無人歌。
容華日衰落，涕泣坐滂沱。
富貴易脩飾，貧賤多笑呵。
柳下無仲尼，小官終滅磨。
進退在勇决，遲疑兩皆蹉。
退當事奇偉，夙駕追雄軻。
進當取勢位，健筆爲干戈。
胡然守一節，獨自埋隨和。
孔光
作者：李覯
朝代：宋

王莽欲爲先與草，董賢將過自迎門。
省中樹木何閑事，却對妻孥不肯言。
季夏雨中宛有秋色四望之際百感生焉因題於紙
作者：李覯
朝代：宋

粟花時節雨脩脩，莫道如秋即是秋。
客路幾千成大夢，年華一半落東流。
眼存將聖生前筆，心得騷人格外愁。
微物若教無所失，塵埃猶願補嵩丘。
孤懷
作者：李覯
朝代：宋

智者在不惑，君子貴知幾。
彼昏有耳目，無能辨是非。
蜀犬盡鳴吠，羲輪自光輝。
古人不可作，垂涕沾吾衣。
學北堂有海棠一株顔色至佳凋落稍速憶而爲詩
作者：李覯
朝代：宋

來時初見滿枝紅，璧碎珠沉幾日中。
宋玉有鄰誠耐事，三年猶在短牆東。
宋玉
作者：李覯
朝代：宋

世間佳麗每專房，一顧多應萬事荒。
夢裏若無真實處，不妨頻爲賦高唐。
宗人宅仁知閣
作者：李覯
朝代：宋

江南盡是山水地，君子固求仁知名。
可憐塵土不到眼，只有雲泉相伴清。
人間擾擾知何在，日暮悠悠空鬭行。
明月一欄風一枕，醉鄉猶可過浮生。
宗人宅折桂堂
作者：李覯
朝代：宋

從來皎月印長空，桂樹遥看影在中。
好問素娥多折取，莫教閑占水晶宮。
宜春臺
作者：李覯
朝代：宋

謫官誰住小蓬萊，唯有宜春有古臺。
千里待看毫末去，萬家攢作畫圖來。
雲中羅綺香風落，月底笙歌醉夢迴。
莫怪江山苦相助，騷人沒後得真才。
客有話故丁祕監京師舊宅因而傷之
作者：李覯
朝代：宋

等閑榮謝已悉聞，況話三公極寵身。
青史尚爲今世事，朱門不是舊時人。
文章散入諸蕃口，花藥留添上國春。
生死交情渾易見，有誰過此爲霑巾。
寄介夫
作者：李覯
朝代：宋

天恨吾儕各一方，夕陽千度到西窗。
因循流俗今皆是，磊落如君信少雙。
書未隔年難得報，心從薄宦始應降。
可憐漢水無拘係，長與旴江會九江。
寄傅代言
作者：李覯
朝代：宋

交游散盡客來稀，門掩城隅晝漏遲。
春地更無嫌草處，雨天還有詐晴時。
輕量世事世不罪，冷笑人言人豈知。
猶喜道途收拾早，將閑對病最相宜。
寄史屯田
作者：李覯
朝代：宋

秀汝清旴數舍中，繫匏名謁竟難通。
只知俗吏隆官業，不意高文有古風。
朝請待趨天屏北，家園歸省浙江東。
遠民利害聞應熟，早晚嘉謀沃舜聰。
寄周寺丞
作者：李覯
朝代：宋

我愛南豐宰，天資舉措奇。
上官如不怒，善政有誰知。
賦役貧中減，鞭笞惡處施。
邑人多未悟，去後始應思。
寄小兒
作者：李覯
朝代：宋

兩世煢煢各一人，生來且喜富精神。
欲教齠齔從師學，祗恐文章誤爾身。
但有犁鋤終得飽，莫看紈綺便嫌貧。
不知別後啼多少，苦問家僮說未真。
寄懷三首·其一
作者：李覯
朝代：宋

鳥獸死有用，羽角筋革齒。
輦輓入工師，飾作軍國器。
玉食白如瓠，暝目已腐穢。
生者不敢留，埋藏與螻蟻。
百年富貴身，孰若鳥獸類。
唯有令名人，終古如不死。
寄懷三首·其三
作者：李覯
朝代：宋

齪齪復齪齪，淺謀同燕雀。
不思明日憂，但取今日樂。
俗儒抱書卷，未去眼中膜。
誰將古人淚，更爲今人落。
寄懷三首·其二
作者：李覯
朝代：宋

根生但爲松，翼飛但爲鳳。
王侯尚可輕，道義本來重。
癡兒似婢妾，寸步矜恩寵。
傍人忍笑時，佯把衣袪弄。
寄祖祕丞
作者：李覯
朝代：宋

我本山田人，好尚與衆異。
平生重交遊，所得國無幾。
昨者應茂才，西行覷朝美。
時當慶曆初，選舉實多士。
茫茫帝王州，栖栖遠行子。
携錢賃破屋，乞火蒸陳米。
鞍馬到即賣，僮僕癡難使。
有時造公卿，努力向廛市。
數步則一歇，長吁乃能起。
衣冠信質野，言語欠婉媚。
閽人顧之笑，將命見而避。
往往得所請，蹌蹌向前跪。
何能剖懷抱，浪自慕尊貴。
貴人如天神，喘息生雲氣。
野夫等麋鹿，芻豢非所冀。
歸來坐空窗，惆悵夕不睡。
塵埃滿鬚鬢，臭惡入口鼻。
業已辭吾親，中道豈可廢。
僶俛待報聞，愁憂遂經歲。
二年正月晦，閑房適假寐。
有奴來啄門，手披擇之刺。
承命驚下牀，赤脚誤穿履。
從來未識面，只是聞高第。
名顯宦且達，見我當何爲。
再拜請就席，熟視知可畏。
昂昂貌甚古，崖石掀氛翳。
渾渾氣其和，璞玉無芒銳。
高談貫先哲，雅意在茲世。
昔人相遇間，一言猶合契。
今吾於擇之，寧假再三計。
自此習往還，中心蔑疑貳。
如熱息廣厦，如饑享盛饋。
君授南康守，舟維蔡河涘。
我館汴之陰，前去路則邇。
時時結帽带，踽踽尋英軌。
衆人嬌綺羅，相對紉蘭芷。
朱絃自三嘆，笑殺彼鄭衛。
王命有期日，都門一反袂。
君行劇鴻軒，我處近匏繫。
曠日及孟秋，皇慈始收試。
崇崇九門開，窈窈三館祕。
主司隔簾帷，欲望不可跛。
中貴當棖闑，蒐索徧靴底。
呼名授之坐，敗席鋪冷地。
健兒直我前，武怒足防備。
少小學賢能，謂可當賓禮。
一朝在檻阱，兩目但腭眙。
捉筆析所問，移時數千字。
讀書取大者，纖悉或靡記。
炙背雖自奇，寧當至尊意。
龍馬騰天衢，駑駘合羞死。
量才與揣命，坦蕩更何事。
振衣託歸舟，河流迅弧矢。
淮清江且平，踰月在枕几。
及過廬山南，聞君初布治。
船檣既入岸，馬首已來暨。
迎我到府署，相見共欣喜。
嫩橘摘千苞，肥魚斫千尾。
蕭晨徹骨清，佳境邀人醉。
高會雖暫歡，故園當速至。
草草成別愁，悠悠渡湖水。
是時東方曙，俄然北風厲。
陽烏畏威逃，江神以儒戲。
氣象斗不同，波濤大可悸。
長帆張欲裂，孤舟蕩無倚。
或從玉井出，或自銀山墜。
篙工斂手立，脈脈無窮淚。
從者閉目坐，嗟嗟不敢視。
我時撫牀歌，分作長江鬼。
所恨生劬勞，不孝而已矣。
禍福果無妄，險難行可弭。
脫身得平康，引領望鄉里。
厥後過浹日，幸得見維梓。
入門何怡怡，饌具有甘旨。
稚女能紉針，驕兒徧生齒。
芟除閑草萊，疏通舊沼沚。
吾廬可終焉，生計由此始。
郡守方仁賢，學宮盛脩理。
踵門致勤恪，命我論經藝。
麻衣何紛紛，鄉人子若弟。
不唯務章句，所欲興禮義。
施爲有本末，動靜有綱紀。
蚤與鷄同覺，夜與月相值。
孳孳忘飲食，𪛊𪛊在文史。
時附南康書，或逢北來使。
尺素雖滿前，話言難到耳。
殆及三年冬，聞君受朝寄。
名稱按刑獄，勢可平冤滯。
故人漸大任，賤子差自慰。
軒車日已遠，翰墨益難致。
薄命良可傷，降災渾未已。
是年之季冬，舉家纏疫癘。
老母尚委頓，微軀蓋螻蟻。
形骸非我有，魂魄與心離。
權柄在鬼物，功力非服餌。
曉突誰能炊，午關猶未啟。
荏苒再周月，幸會天不棄。
春風動枯槁，甘雨澆根柢。
行行夏交秋，吉微凶不替。
高堂何戚戚，疾病日攢萃。
一夕脾臟間，發泄不復止。
詰朝問無言，目瞑口齒閉。
號呶諸兒孫，雜沓大鼎沸。
嗟哉當彼時，誠恐弗可諱。
醫師相急熱，巫覡兩經緯。
藥草極酸辛，法術殫怪詭。
薄暮乃復蘇，踰旬僅知味。
方茲戀庭闈，旋已對獄吏。
試言其所由，內省亦無媿。
有人同州閭，發迹自徒隸。
竊被儒衣裳，曾亡小材技。
突如游京邑，欲以干明叡。
朝家焉可欺，羈旅謀自濟。
乃造黄紙書，便取青袍衣。
乘船歸南方，斂板謁當位。
自言章奏奇，因藉宦官勢。
詔文降自中，宰府不預議。
既云能占天，且曰善興利。
江淮一經過，郡府十不啻。
到處爭逢迎，莫能思處置。
轉運苦愛奇，得之如國器。
故使按坑冶，庶可展才智。
小人靡忖度，假寵愈放肆。
行符索吏卒，圈印發傳遞。
閻閭望塵拜，州縣從風靡。
遮道結繒綵，鋪筵塞珠翠。
車騎前後呵，給使數百指。
何者爲典刑，獨自誇爪嘴。
在昔秦無人，繞朝贈之箠。
繄我非聾瞽，碌碌寧不耻。
作書貽諫官，姦詐患不細。
有詔令逮捕，按驗取真僞。
是夫知計窮，誣我以罪戾。
上官猶眩惑，準例皆拘係。
幽幽圄犴中，憤憤爭競裏。
周旋二十日，乃克見巧敝。
畫地尚不入，業棘曷可寘。
惟茲謝吾母，幾不全髮體。
教道亦難行，凡庸豈同志。
吁哉養英才，徒以釣積毀。
篋書歸敝廬，庠門任蕪穢。
去年仲夏後，盛暑若火熾。
郊園有餘爽，蔬果聊可嗜。
時復觀田疇，畢力奉耘籽。
人生但飽暖，此外皆淫侈。
思君非一日，欲去無雙翅。
俄聞遷黄州，又說丁喪制。
古來聖與賢，誰不遭醜詆。
蜀日駭狗犬，夏鼎愁魑魅。
人壽有短長，孝子謾憂思。
滅性經所貶，節哀禮爲是。
矧夫王佐才，簡在唐虞際。
揚名以顯親，報德豈不韙。
加飯苟如願，蒼生猶有恃。
適時匪我長，不朽乃所擬。
道義果弗充，富貴反爲累。
回憲本無官，桀紂焉得此。
俗子但相非，吾心已居易。
近者游葛陂，念君在衰枲。
作詩布幽懷，讀之勿嗤鄙。
寄章友直
作者：李覯
朝代：宋

人生何足貴，貴在天資秀。
譬如沙石間，金玉豈常有。
有才不善用，多爲淫邪誘。
嗟哉棟梁材，往往厄樵手。
章子吾不識，美在衆人口。
如何材藝多，四十無所守。
所守者何爲，非貴亦非富。
古今聖與賢，歷歷垂星斗。
景行苟有成，進退無一繆。
不能功天下，尚可名身後。
百年隨飄風，白髪勇未鬭。
良時且不反，飲恨唯尸柩。
無謂學已足，大海難掬漱。
無謂過可文，希珍尚磨垢。
智者當自知，既往誠何咎。
西子蒙不潔，見者掩鼻走。
惡人幸齋戒，上帝必孚祐。
相如竊妻逃，犢鼻從沽酒。
一朝賦上林，在漢爲稱首。
努力念前哲，吾言非子詬。
寄贈福山長老
作者：李覯
朝代：宋

時世重因循，師何獨苦辛。
潔齋徒衆散，剛直里閭嗔。
游藝能濟物，舊交多雅人。
雲山雖好住，住久轉勞神。
寄鄰父
作者：李覯
朝代：宋

離山闕歸期，滯蹤如在獄。
他門一臠炙，賤子萬端辱。
吟憶圃花盡，夢知原麥熟。
公言富貴遲，何似耕穫速。
寄題廖說蒙亭
作者：李覯
朝代：宋

聖人雖在上，君子有窮時。
自得山居樂，何須世俗知。
夜多松月分，凉與水風期。
只恐亨通去，清閑却付誰。
寄題鄒氏延壽亭
作者：李覯
朝代：宋

一世躋仁壽，君今更欲延。
山中想無事，分外得長年。
松老多經雪，雲閑不到天。
區區殉名者，迴首倍凄然。
寄題錢塘毛氏西湖園
作者：李覯
朝代：宋

昔年曾泛西湖流，君今更住西湖頭。
人生多是未得往，地上有天何處求。
朱樓照影鐘磬曉，畫船落手芙蓉秋。
鯉魚赤鱗應不少，待與水仙相伴遊。
寄題陳適追養亭
作者：李覯
朝代：宋

築室先塋下，哀心有所歸。
每來開戶牖，渾似戀庭闈。
丘木成風樹，衰裳換綵衣。
吾生與君類，東望涕交揮。
寄黄晞
作者：李覯
朝代：宋

長憶黄夫子，才高行亦淳。
世情輕近事，見貫即常人。
何力康時務，將身役路塵。
七閩山水國，是處好安貧。
小女
作者：李覯
朝代：宋

惜汝今何恃，言來淚滿襟。
死生雖分定，襁褓累人心。
饑買鄰家乳，寒勞祖母針。
豈知泉路隔，時撥繐帷尋。
小杉
作者：李覯
朝代：宋

小杉高丈餘，體直立還孤。
任過千年雪，應無一節枯。
鬼狂從髮解，龍長怕鱗麄。
怪狀春寧笑，清聲月所娛。
地終存古氣，景合在仙圖。
不作明堂用，良工莫厚誣。
小雨
作者：李覯
朝代：宋

已是蛟龍未肯忙，誰教螮蝀更相妨。
來時槁葉疎疎響，過後浮雲片片光。
徑草微滋垂粉汗，砌沙圓滴簇蜂房。
嗟予不及高飛鳥，先得天邊幾點凉。
少年
作者：李覯
朝代：宋

新翻曲調恐人傳，不許高聲唱玳筵。
金獸也嫌春態淺，向風噴作綠楊烟。
屈原
作者：李覯
朝代：宋

秋來張翰偶思鱸，滿筯鮮紅食有餘。
何事靈均不知退，却將閑肉付江魚。
山舍寓止
作者：李覯
朝代：宋

無計奈踈拙，走逃雲水隈。
鶴饑雖厭夜，龍睡却嫌雷。
師友關千古，窮通付一杯。
商巖版築者，底處有梯媒。
庭樹
作者：李覯
朝代：宋

不是栽培力，誰容此處生。
細聲饒客睡，斜影與鄰清。
地窄根猶迸，秋遲葉未驚。
虞人雖欲伐，却怕損簷楹。
弋陽縣學北堂見夾竹桃花有感而書
作者：李覯
朝代：宋

暖碧覆睛殷，依依近朱欄。
異類偶相合，勁節何能安。
同時盡妖艷，無地容檀欒。
移根既不可，潔心誠爲難。
外貌任春色，中心期歲寒。
正聲尚可聽，誰是伶倫官。
張禹
作者：李覯
朝代：宋

漢室尊儒未得真，只求學藝不知人。
君王幸已疑王氏，苦把春秋助賊臣。
往山舍道中作
作者：李覯
朝代：宋

截竹成輿不用輪，東行盡日穩宜身。
前看疊嶂如無路，每到平田始見人。
下戶半曾差作役，朽株多已祀爲神。
生涯一撮誠何有，且免庸兒共拜塵。
忠武侯
作者：李覯
朝代：宋

齊霸燕强舊有基，當年管樂易爲奇。
何如新野覊栖後，正值曹公挾帝時。
指畫二州收漢燼，安排八陣與天期。
才高命短雖無奈，猶勝隆中世不知。
怡山長慶寺
作者：李覯
朝代：宋

行行金碧裏，氣象怳如春。
不記來時路，自嫌衣上塵。
院香知有佛，僧靜似無人。
十載京華夢，相逢一欠申。
悶書
作者：李覯
朝代：宋

行行四月晦，絺綌未能裁。
天氣疑無定，春寒恐再來。
襲衣從汗浹，交扇取風回。
野秀深成黑，鑪薰冷作媒。
年高情已淡，俗薄意多猜。
李杜今何在，芳樽誰與開。
惜才
作者：李覯
朝代：宋

子雲辭賦似相如，自說雕蟲異壯夫。
何事犬羊誇質素，患他人愛著貂狐。
惜才
作者：李覯
朝代：宋

醜婦易爲潔，愚兒多守純。
天將惡文采，萬物恐無春。
惜鷄詩
作者：李覯
朝代：宋

吾家有鷄母，乘春數子生。
生來踰六旬，互覺羽翼成。
其母且再卵，逐之使離散。
衆雛既不來，一子獨戀戀。
戀戀不肯離，逐之終不移。
母行無險易，唧唧相追隨。
卵生亦云足，母伏窠中宿。
厥子苦無依，攀背如悲哭。
窠中母所安，忍渴復忘餐。
子於背上卧，不捨須臾間。
我時見之喜，異類能如此。
因欲觀其終，其終諒何似。
一朝大長成，乃知牝牡情。
膨脝娠在腹，漸見東西行。
行行求飲食，欲以助生息。
卵出子還多，養子何勞役。
朝啄荆草林，暮爪汙泥深。
昔時隨母意，今作愛雛心。
雛生誠可愛，母老寧忍背。
物性乃不常，使人心歡慨。
物類本無知，無知孰責之。
斯鷄與衆異，酷似有天資。
天資以仁孝，變更何太早。
况彼本無知，血毛安足道。
萬物靈者人，孰不念其親。
少艾與妻子，所以奪吾真。
五十慕父母，虞舜稱稽古。
埋子得黄金，邇來唯郭巨。
古人往莫追，言之淚沾衣。
斯言足自警，題作惜鷄詩。
感事
作者：李覯
朝代：宋

太平無武備，一動未能安。
廟算何時勝，人生到處難。
役頻農力耗，賦重女工寒。
祗有旴江守，憐民不愛官。
感懷寄擇之
作者：李覯
朝代：宋

衆人皆銳進，唯我復幽居。
慮遠夢多亂，身閑氣不舒。
干求非祿位，好尚豈詩書。
日夜又日夜，霜寒鬢髮疎。
感歎二首·其一
作者：李覯
朝代：宋

世常羞貧賤，貧賤非我羞。
道成不見取，貧賤誰之由。
陛楯擁堯舜，廊廟居伊周。
面對豈無說，咫尺路阻脩。
浮雲關太虛，白日光逆流。
嗟爾臨人者，蔽賢天所仇。
感歎二首·其二
作者：李覯
朝代：宋

得志萬罪消，失志百醜生。
誰云王路寬，枯槁不敢行。
出言到口角，縮舌悔恨并。
自省由若此，況乃蚩蚩氓。
故知當今賢，未有非簪纓。
感秋
作者：李覯
朝代：宋

徙倚重咨嗟，非緣惜歲華。
關山異鄉客，砧杵別人家。
天冷雲含日，谿清水獻沙。
屈魂終不返，悲思更無涯。
感義
作者：李覯
朝代：宋

懊惱常人只好儒，古來忠義出屠沽。
試將朱亥相倫擬，幾箇衣冠是丈夫。
憶錢塘江
作者：李覯
朝代：宋

昔年乘醉舉歸帆，隠隠前山日半銜。
好是滿江涵返照，水仙齊著淡紅衫。
戚夫人
作者：李覯
朝代：宋

百子池頭一曲春，君恩和淚落埃塵。
當時應恨秦皇帝，不殺南山皓首人。
戲贈月
作者：李覯
朝代：宋

夢中識路亦何爲，恰要逢人已自迷。
一月解行天一匝，嫦娥猶未免單棲。
戲題玉臺集
作者：李覯
朝代：宋

江右君臣筆力雄，一言宮體便移風。
始知姬旦無才思，祗把豳詩詠女功。
戲題荷花
作者：李覯
朝代：宋

昔人詩筆說蓮花，不嫁春風早可嗟。
今日倚欄添懊惱，池臺多是屬僧家。
方平
作者：李覯
朝代：宋

五百餘年別恨多，東征重得見青娥。
擗麟始擬窮歡樂，不奈閑人背痒何。
日出吟
作者：李覯
朝代：宋

日出百鳥喜，覊人懶舉眸。
長恨年光緩，祿養未可求。
若至年光過，高堂又白頭。
羲和君有知，奈我心悠悠。
早夏偶作
作者：李覯
朝代：宋

閑愁不覺過年光，强半精神似醉鄉。
幾度雨來成惡熱，有時雲斷見斜陽。
古人事業塵空滿，故國園林草自長。
頼得南華憐我病，一篇齊物勝醫方。
早歸
作者：李覯
朝代：宋

病馬不妨騎，出門常便歸。
見人無事說，是物與心違。
通塞元關命，驅馳轉覺非。
莫教塵裏汗，壞却篋中衣。
早起有懷
作者：李覯
朝代：宋

草草西風動葛衣，呼僮前啟竹間扉。
山僧好睡鐘聲晏，社戶多貧酒氣微。
豈是客愁渾較可，祗因書卷解忘歸。
旴江百里清無滓，枉屬閑人坐釣磯。
春社詞
作者：李覯
朝代：宋

吳臺翫春鎖春色，雨刷花光入龍國。
田邊大樹啼老鴉，野雲癡醉寒查牙。
年華欲住風雷惡，蘭臉知秋淚先落。
時榮時謝無了時，扶起混沌須神醫。
晏起
作者：李覯
朝代：宋

貧士無所務，閑眠常起遲。
謾勞鷄口喚，不奈睡魔欺。
宿酒猶薰腦，朝饑未到脾。
誰能空汲汲，肉食自謀惟。
晚思
作者：李覯
朝代：宋

一檻東風小箔開，亂山明暗水縈迴。
流年漸共春華去，暴熱還隨霽色來。
天氣濁多人欲睡，地形卑甚物先梅。
因知楚客迷魂處，不是江東不足哀。
晚聞角
作者：李覯
朝代：宋

傾耳斜陽裏，無聊拭淚頻。
平生慣聞處，今日自愁人。
夜近歇不久，風來聽得真。
胡笳更何物，只此已傷神。
景陽宮井
作者：李覯
朝代：宋

以色從人自古然，幸逢聖主得稱賢。
太王姜女來岐下，應不相將墮井泉。
暮春始遊城西
作者：李覯
朝代：宋

病多無力逐紛華，三月衡門未見花。
長恐後期成索寞，果逢殘景獨咨嗟。
欄干倚望山空在，杯酒遲留日易斜。
謾說明年更春色，不知園囿屬誰家。
曉角
作者：李覯
朝代：宋

腸斷城頭畫角聲，燈青月黑酒微醒。
濃香夢裏誰曾管，只有離人夜夜聽。
書懷寄介夫
作者：李覯
朝代：宋

棄材幸免雜輿薪，收拾緇衣出洛塵。
漸老得閑纔是性，謾言成謔且隨人。
能傳身後須文字，要識胸中只鬼神。
俗子不勞輕毀譽，問天長乞醉鄉春。
書景雲軒壁
作者：李覯
朝代：宋

二江斜入似娥眉，盡日凭高把酒巵。
貧賤別應無好處，猛忙中是我閑時。
書松陵唱和
作者：李覯
朝代：宋

天命相逢陸與皮，當年才調兩權奇。
朝端未有輸忠處，詩外應無用力時。
意古直摩軒昊頂，言微都洩鬼神私。
近來此道中興也，泉下英魂知不知。
書樓夏晚
作者：李覯
朝代：宋

地僻無他管，樓危有剩凉。
遠流通越派，殘日共秦光。
鳥道頑雲黑，人家病葉黄。
高情夢箕潁，閑景畫瀟湘。
山藥香多桂，漁歌濁少商。
太平知可喜，何者是簪裳。
書麻姑廟
作者：李覯
朝代：宋

流欲好仙方學道，至人樂道自成仙。
飛昇若也由貪欲，紫府還應用詐權。
塵裏笙歌千古夢，洞中星斗幾家天。
無心便是歸真日，姹女河車總謾傳。
有感·其一
作者：李覯
朝代：宋

官家的的要寬征，古時什一今更輕。
州縣酷嫌民漸富，幾多率斂是無名。
有感·其三
作者：李覯
朝代：宋

庭下縲囚何忿爭，刀筆少年初醉醒。
黄金滿把未迴眼，笑殺迂儒欲措刑。
有感·其二
作者：李覯
朝代：宋

白刃劫君君勿言，人生禍難俱由天。
君家歲計能多少，未了官軍一飯錢。
李郭
作者：李覯
朝代：宋

元禮禍成鉤黨後，林宗身免閉門時。
死非不智生非怯，同室鄉鄰各有宜。
村行
作者：李覯
朝代：宋

産業家家壞，誅求歲歲新。
平時不爲備，執事彼何人。
朱戶仍奢侈，柴門轉窶貧。
若非衢室畔，無用說悲辛。
東巖精舍
作者：李覯
朝代：宋

像設彼何時，高僧白衲衣。
水寒吞日氣，樹老慣霜威。
幡影捎天近，鐘聲落谷微。
可憐成道易，無事即無機。
東湖
作者：李覯
朝代：宋

古郡城池已瞰江，重湖更在郡東方。
水仙坐下魚鱗赤，龍女門前橘樹香。
路絕塵埃非灑掃，地無風雨亦清凉。
使君待客多娛樂，只有醒時覺異鄉。
林屯田思軒
作者：李覯
朝代：宋

慮遠無如靜，茲軒得地幽。
一官雖智效，萬仞更心游。
風月趨吟筆，乾坤入坐籌。
延英期上對，豈是爲身謀。
柳枝答
作者：李覯
朝代：宋

春早寒餘豈足哀，平生多難媿非材。
去年二月都城裏，曾共花房带雪來。
梁帝
作者：李覯
朝代：宋

凝旒南面總虛名，廟祀何曾暫割牲。
但學禪心能忍辱，莫羞侯景陷臺城。
次韻答史太博
作者：李覯
朝代：宋

驛使將詩訪遠山，發函寧暇正衣冠。
秦城未割難論價，燕谷纔吹已不寒。
佔畢有心忘老至，惰農無罰賀恩寬。
一枝數粒唯知分，豈是明時學考槃。
次韻答提刑孫都官·其一
作者：李覯
朝代：宋

病樹難隨萬木榮，閉門終日自愁縈。
繡衣使者知何取，肯向民間問死生。
次韻答提刑孫都官·其二
作者：李覯
朝代：宋

真賞由來世上稀，幾人相見不相知。
如今一字成華袞，豈識龍章與鳳姿。
次韻答陳殿丞
作者：李覯
朝代：宋

不能隨薄俗，非是向深山。
自喜道無屈，所嗟心未閑。
酒鄉貧更入，詩債病猶還。
一字成虛美，通宵只厚顔。
次韻答陳殿丞南塘觀魚見寄
作者：李覯
朝代：宋

鱗鬣摧殘幾許年，水平風靜得潛淵。
喜無美味登君俎，且學驪龍盡日眠。
次韻答陳殿丞見寄
作者：李覯
朝代：宋

顛倒江湖二十春，干時的是妄庸人。
先容不肯收蟠木，高足無從得要津。
衆與善名酬苦志，莫將吟味養閑身。
食田飲井知誰力，下有驕兒上有親。
次韻酬屯田陳丈見寄
作者：李覯
朝代：宋

老年纔到病還催，老病成叢撥不開。
腹冷有時如咽雪，耳虛終日獨聞雷。
半生辛苦歸三徑，萬恨銷磨向一桮。
頼得竹窗無事處，清風頻共故人來。
次韻閻判官除夜
作者：李覯
朝代：宋

密雪穿窗入，孤燈向壁光。
老來人不覺，夢繼酒猶香。
世事休思慮，年華任短長。
朽株難長育，空此見春陽。
次韻陳屯田途中所寄
作者：李覯
朝代：宋

封豕長蛇戰嶺南，何人肉食不懷慙。
只今唯有高眠好，風弄松聲水濺庵。
次韻陳殿丞除夜感懷
作者：李覯
朝代：宋

浮世因循過，流年次第新。
迴思舊來事，都似夢中人。
不飲偏嫌雪，多愁却怕春。
星魁欲寅位，五鼓莫頻頻。
正月二十日俗號天穿日以煎餠置屋上謂之補天感而爲詩
作者：李覯
朝代：宋

媧皇沒後幾多年，夏伏冬愆任自然。
只有人間閑婦女，一枚煎餠補天穿。
殘葉
作者：李覯
朝代：宋

一樹摧殘幾片存，欄邊爲汝最傷神。
休翻雨滴寒鳴夜，曾抱花枝暖過春。
與影有情唯日月，遇紅無禮是泥塵。
上陽宮女多詩思，莫寄人間取次人。
江亭醉後
作者：李覯
朝代：宋

平生尚倜儻，壯大苦摧折。
主人能結納，佳境爲鋪設。
渺㵿東江來，谽谺暮雲裂。
倡女稍多藝，市酒且供啜。
俠氣復何聊，心朋幸相悅。
解冠從放蕩，大呼誰輓掣。
咄哉千里足，嗟呼三寸舌。
海物喚龍取，天葩令鬼折。
艷唱聲非雅，戲談理當譎。
帷房笑私昵，閭巷嘲瑣屑。
更鼓莫催睡，夜風讒去熱。
俗士鮮大志，于今重小節。
內行豕在泥，外貌犬伏紲。
吾儕古豪傑，方寸浴日月。
被謗肯自疑，爲歡顧猶拙。
放飯彼不慙，使我無齒决。
池亭小酌
作者：李覯
朝代：宋

客思都無著，臨池一醉歌。
喚春呈物象，移性入天和。
月影碎荆玉，波紋緯蜀羅。
相看盡仙骨，俗態已無多。
海棠
作者：李覯
朝代：宋

戢戢雖聚頭，脉脉俱俯地。
既言是姊妹，又却相妬忌。
面痕赤未沒，盡是傷爪指。
不然睡未醒，被人沃井水。
清明日作
作者：李覯
朝代：宋

遲遲日景坐成曛，聞說清明在此晨。
花卉不宜愁眼看，勾芒能爲幾人春。
銷磨志氣多因老，點檢交游半作塵。
欲向醉鄉聊自適，病來還厭舉杯頻。
清暉亭
作者：李覯
朝代：宋

池亭何處占清暉，只在暉江更向西。
山上白雲如有雪，水中明月似無泥。
郊原不改春來秀，徑路終憂客到迷。
沈約東陽曾入詠，使君才調好留題。
清話堂詩
作者：李覯
朝代：宋

釋子相延暫解冠，一宵清話到更蘭。
漆盤香燼死蚯蚓，紙瓦雨聲鳴彈丸。
往事莫將閑口笑，勞生誰在定中看。
明朝頮面還歸去，依舊塗泥濺馬鞍。
漢宮
作者：李覯
朝代：宋

哀平外立國權分，只爲當時乏嗣君。
試問莽新誰佐命，最應飛燕是元勳。
烏鵲
作者：李覯
朝代：宋

烏鵲翩翩競羽毛，南飛無樹過良宵。
就中管得他人事，祗與天孫倩作橋。
燕雀·其一
作者：李覯
朝代：宋

燕子從來巧語聲，主人相愛是常情。
黄頭老雀何能解，飽食官倉過一生。
燕雀·其二
作者：李覯
朝代：宋

繡戶珠簾見最頻，暖來寒去但安身。
翟公門下是飛入，全勝交情斗頓人。
獨居
作者：李覯
朝代：宋

苔根跨階發，白雨滿四簷。
春眠嬾下枕，日午誰開簾。
浮塵裹酒榼，餒蟲鏤書籤。
榮樂豈不欲，非義固所嫌。
玉胡蝶花
作者：李覯
朝代：宋

胡蝶生來只愛花，春工描樣作奇葩。
莊周有夢何曾覺，冰雪肌膚落幾家。
甘露亭詩
作者：李覯
朝代：宋

乾坤父母莫匪慈，胚胎億兆成角覊。
其間哺乳不及處，有時泣殺呱呱兒。
南川上游號沃野，景祐丙子嘗凶饑。
新田始苗舊穀罄，十室八九無晨炊。
伏陰何者不仁甚，釀作水災來助之。
煙煤刷天雨汁黑，嘔山泄谷爭奔馳。
橫流一夜打城郭，萬弩竊發穿毛皮。
東隅有洲尸揖揖，如蟻欲走遭水圍。
屋根無力樹腰折，蛟蜃食人猶擇肥。
濤波一望萬山阻，六親不得相扶持。
國子劉公好仁者，惟時假守茲軍麾。
民生在我不在命，告舟往救無敢違。
童兒赤立婦女困，載之刳木何纍纍。
泥沙外冷內饑渴，口噤不語如狂癡。
牽攣坐卧滿府舍，賦以酒飲加饘糜。
隨流往往亦不死，遠在百里無人知。
捐金購得問氏姓，召使親族携之歸。
司農倉廩盡發出，不待奏報先施爲。
有餘況可補不足，大賈蓄家如響隨。
來瞻去察夜繼晝，赤熱不忍蔭華榱。
由斯一郡十萬戶，餓膚日月生膏脂。
存者相保沒者葬，唐虞仁壽重敺躋。
聖主養賢賢養物，氣和郁郁通高卑。
城西老宮古松徑，一朝墜露甘如飴。
千柯萬葉結不解，玉階瓊樹光離離。
甿俗奔走競觀覩，手攀口吮同齎咨。
學老之人周氏子，好善不類黄冠師。
欲令事迹絢久遠，築亭其地高巍巍。
公之歸朝不可借，松樹至今猶未衰。
我作此詩揭亭上，他年墮淚如羊碑。
留題歸安尉凝碧堂
作者：李覯
朝代：宋

騷人得助是江山，千里幽懷一凭欄。
野色豈唯春晚秀，天風長似月邊寒。
身閑暫覺塵埃遠，境勝纔知宇宙寬。
祗恐仙壺提挈去，不教凡眼醉中看。
登越山
作者：李覯
朝代：宋

臘後梅花破碎香，望中情地轉凄凉。
遊山只道尋高處，高處何曾見故鄉。
睡思
作者：李覯
朝代：宋

俗語不入耳，旅愁還到心。
坐多渾易厭，夢好欲重尋。
暴雨撩蓬響，殘陽過嶺陰。
迴看犇競苦，此興貴南金。
睡思
作者：李覯
朝代：宋

睡魔氣勢重千鈞，壓倒心閑食飽人。
莫笑坐間常似醉，當年滿腹是精神。
睡起
作者：李覯
朝代：宋

簟卷鱗紋帳繫紗，六龍西降樹陰斜。
祗應夢裏成蝴蝶，猶記南園數種花。
秋懷
作者：李覯
朝代：宋

褚冠斜頂對清秋，病骨支撐懶上樓。
輔世功夫何日是，少年滋味此生休。
山含紅樹隨時老，天带黄昏一例愁。
自笑酒腸空半在，前村無處典鷞裘。
秋晚悲懷
作者：李覯
朝代：宋

漸老多憂百事忙，天寒日短更心傷。
數分紅色上黄葉，一瞬曙光成夕陽。
春水別來應到海，小松生命合禁霜。
壺中若逐仙翁去，待看年華幾許長。
秋熱
作者：李覯
朝代：宋

江湖限南鄙，秋令到還稀。
節換空看曆，人閑未趁衣。
齊紈方得意，厦燕莫言歸。
祗有松筠徑，風高暑氣微。
秋陰
作者：李覯
朝代：宋

一夜風聲曉更狂，起來庭戶頓凄凉。
不知紅日在何處，時見黑雲微有光。
天落水中兼鴈影，露啼林罅带楓香。
愁人莫苦登高閣，說著江山已斷腸。
穫稻
作者：李覯
朝代：宋

朝陽過山來，下田猶露濕。
餉婦念兒啼，逢人不敢立。
表黄先後收，斷折傴僂拾。
鳥鼠滿官倉，于今又租入。
竹齋題事
作者：李覯
朝代：宋

低齋結空野，小竹移孤林。
齋閑竹浄好，日媚幽人心。
南方夏厭暑，獨此留殘陰。
戛雨挫促夢，穿風搜凉襟。
長茵展麗蘚，亂歌奏歡禽。
侍奴裹村服，語客拋塵簪。
志高成利讐，思爽生詩淫。
值聖喜盈卷，感古悲入琴。
山迎穩履遠，月勸澄杯深。
榮名雖未染，幸亦非堙沈。
答丘寺丞示月蝕詩
作者：李覯
朝代：宋

一夜吟公月蝕詩，睡魔驚走醉魂飛。
如將混沌重區別，要使君臣有等威。
天道至高全指掌，古人雖死合知非。
相思無計能相見，何日軒車向北歸。
答張鬷嘏
作者：李覯
朝代：宋

幾年江外恣荒唐，偶脫荷衣覘國光。
自是狂言無可擇，敢嗟賢路有相妨。
謾將文史爲生業，已約漁樵共醉鄉。
多謝故人貽絕唱，爰居寧解聽鏗鏘。
答緣概師見示草書千字文并名公所贈詩序
作者：李覯
朝代：宋

佛繇西域漸中土，欲使羣心皆鼓舞。
若顓梵語及胡書，昧者雖從明孰與。
其徒往往多材能，暗結時賢爲外助。
遠公自昔來廬山，誇逞蓮花邀社侶。
吁嗟君子遭亂邦，舍此未知何處去。
邇來一行善記覽，齧破乾坤尋曆數。
或攻文苑掠芬香，辭則貫休筆懷素。
其餘曲藝與小詩，布在人間難悉數。
賢豪大抵多憐才，引致門牆無齟齬。
其人既重法亦尊，羽翼大成根本固。
我緣山谷見不遠，緇褐憧憧盡愚魯。
坐量此去朋黨衰，纖縞焉能拒强弩。
去年有使自番陽，手藉一函來我所。
發函乃是緣概書，千字滿前雲縷縷。
衆人飽食己用心，欲噍伯英肥美處。
當時名士嘉其能，長序短篇聊繡組。
因思幅員千萬里，如師之能更幾許。
以儒輔釋日益多，何恤區區一韓愈。
索酒
作者：李覯
朝代：宋

不醉多愁醉多病，幾迴愛酒又停杯。
死生若是有天命，莫放愁來任病來。
美女篇
作者：李覯
朝代：宋

繁霜毒春木，花開苦不早。
愚夫擇利婚，美女貧中老。
曷不冶顔色，門前車馬道。
閨房有禮文，自衒誰言好。
俗態競朱粉，古心慕蘋藻。
所期君子恩，卒以慰枯槁。
羿妻
作者：李覯
朝代：宋

有窮兵死爲遊畋，惆悵佳人獨上仙。
試問單棲與同穴，可能雲漢勝重泉。
聞喜鵲
作者：李覯
朝代：宋

翩翩者鵲何品流，羽毛白黑林之幽。
生平智力可料度，有巢往往輸鳴鳩。
天然却會報人喜，愚兒幼婦唯爾求。
萬聲千噪幾曾驗，聞者終是軒眉頭。
從來烏鳥愛反哺，孝慈情性誰可儔。
其間於事最先見，告人凶禍令人憂。
憂時不肯自脩飾，禱請神鬼爭啾啾。
告之愈驗愈見惡，共去災患鴉之由。
彈丸瓦石相驅逐，名園佳樹難依投。
忠言逆耳世罕用，屬鏤曾割伍員喉。
莫笑後來司馬公，事事稱好真良謀。
聞女子虐疾偶書二十四韻寄示
作者：李覯
朝代：宋

昨日家人來，言汝苦寒熱。
想由卑濕地，頗失飲食節。
脾官驕不治，氣馬癡如絏。
乃致四體煩，故當雙日發。
江南此疾多，理不憂顛越。
顧汝僅毀齒，何力禁喘噎。
寄書詰醫師，有藥且嚼啜。
方經固靈應，病根終翦滅。
但恐祟所爲，嘗聞里中說。
茲地有罔兩，乘時相罥結。
嗟哉鬼無知，何於我爲孽。
我本重脩飾，胸中掬冰雪。
禍淫雖甚苛，無所可挑抉。
疑是饕餮魂，私求盤碗設。
盡室唯琴書，何路致葷血。
無錢顧越巫，刀劍百斬决。
徒恣彼昏邪，公然敢抄撮。
吾聞上帝靈，網目匪疎缺。
行當悉追捕，汝苦旦夕歇。
慈愛早有加，憶念今逾切。
塵勞差可畏，歸計又云輟。
所生能劬勞，祖母矧聰哲。
羸卧縱未蘇，撫視諒非拙。
勉勉多自安，風來信勿絕。
聞訓狐
作者：李覯
朝代：宋

昔年因讀昌黎文，知有訓狐猶未真。
客堂昨夜滅燭後，一聲竊發誠驚人。
慈母入席匪虛語，據此麄暴誰敢聞。
殺人之子養爾子，天地不管胡爲仁。
豈無鷹隼善搏擊，去路昏黑難相親。
亦有弓矢可彈射，却恐誤中東西鄰。
我今獨處雖無懼，聒不得睡寧不嗔。
嘗聞鳳凰百鳥君，丹穴萬里誰龍言。
行當整頓九韶樂，奉迎綷羽掀重雲。
直前再拜列爾罪，爾軀何足爲灰塵。
聞鶑
作者：李覯
朝代：宋

纔轉歌喉碧樹枝，驚飛還避巧丸兒。
可憐蜂蝶無言語，入徧花房人未知。
聽周大師琴
作者：李覯
朝代：宋

已解琴中意，更加絃上聲。
他人鄭衛雜，此手鬼神驚。
深夜衆籟息，寒天孤月明。
四鄰應得睡，濁酒且同傾。
自勉
作者：李覯
朝代：宋

月欲東生日又西，莫隨兒女醉明時。
黄泉一向埋愚鬼，不與人間史筆知。
自解
作者：李覯
朝代：宋

人生何苦要多才，百慮攢心摘不開。
夜月幾曾無夢處，春風只管送愁來。
禿毫强會悠悠事，浮世無過滿滿盃。
看取秦坑烟焰裏，是非同作一抔灰。
自詠
作者：李覯
朝代：宋

俗態共紛紛，吾心誰與論。
幾因清夜夢，還見古人魂。
師域寧無樂，文家別有尊。
此身聊自足，獨恐累兒孫。
自遣
作者：李覯
朝代：宋

富貴浮雲畢竟空，大都仁義最無窮。
一千八百周時國，誰及顔回陋巷中。
芍藥
作者：李覯
朝代：宋

斜月正當樓，香霧壓城重。
起傍小蘭行，花亦方在夢。
苦熱夜
作者：李覯
朝代：宋

熒熒背明燈，黯黯垂疎帷。
階庭豈不好，蚊蟲苦相期。
壞扇無清風，暗樹多斜枝。
屈指出泉侶，寂寥空所思。
苦雨初霽
作者：李覯
朝代：宋

積陰爲患恐沈綿，革去方驚造化權。
天放舊光還日月，地將濃秀與山川。
泥途漸少車聲活，林薄初乾果味全。
寄語殘雲好知足，莫依河漢更油然。
萍
作者：李覯
朝代：宋

盡日看流萍，誰原造化情。
可憐無用物，偏解及時生。
泥滓根萌淺，風波性質輕。
晚來堆岸曲，猶得護蛙鳴。
葛陂懷古
作者：李覯
朝代：宋

長房化去已千年，鬼魅紛紛不畏天。
老鼈若來爲太守，何人殺向葛陂邊。
葛陂逢何道士
作者：李覯
朝代：宋

十數年前別我行，相逢猶是舊顔形。
琴聲漸古聽來淡，藥味雖凡試最靈。
出有酒錢天下富，住無家地浪頭萍。
神仙可學應須學，萬里蓬萊一點青。
蓬屋
作者：李覯
朝代：宋

長簷數尺庇堂東，疎漏從來只有蓬。
日影碎如秋樹下，雨聲初似夜船中。
竹經蠹了多垂地，箬到乾時半捲空。
此處想非人所競，衆言千萬莫相攻。
蝦蟆
作者：李覯
朝代：宋

蝦蟆爾奚爲，閤閤攪人耳。
在官不爲官，在私無私事。
徒將一寸口，日夜相鳴吠。
豈能劖語言，且欲譟夢寐。
何者孔稚珪，愛之如鼓吹。
誰論正與淫，各自有知己。
蟬
作者：李覯
朝代：宋

一蛻囂塵向此生，柳枯槐老正傷情。
高吟盡日知誰聽，零露充腸且獨清。
螳斧不勞陰致害，貂冠猶可共傳名。
騷人若有遺魂在，應放冤聲伴爾鳴。
覽余堯輔詩因成七言四韻
作者：李覯
朝代：宋

少年心苦向毛錐，老大生涯只有詩。
哀樂萬端成畫繪，江山大半入鑪鎚。
格如平易人多愛，意到幽深鬼未知。
白髮尚新才不盡，幾時吟興是衰時。
解湯延祖字
作者：李覯
朝代：宋

仲尼作經授曾子，明稽至孝之終始。
始於事親終立身，以是揚我於後世。
大雅有言念爾祖，述脩其德乃爲美。
聖訓昭昭十八章，寫之琬琰千餘歲。
湯生本由義方教，石磨沙盪求成器。
其名延祖有意哉，吾以子立爲之字。
立身之道將何如，非曰凡人富與貴。
不賢而位何能爲，蠅蟲豈不披紅紫。
周公亦人舜亦人，口銜日月坐天際。
勗哉見善勿遲疑，往往後生誠可畏。
訪周道士
作者：李覯
朝代：宋

豈無飲食奉歡樂，亦有賓客相追遊。
宿酲在枕或時起，俗話入耳令人羞。
偶隨賢友訪仙子，一臨花檻斟瓷甌。
塵埃何處是浮世，松竹此地長清秋。
古來擾擾富且貴，天下茫茫公與侯。
蓋棺事了何足數，乘興嘯傲真良籌。
訶孟子
作者：李覯
朝代：宋

完廩捐階未可知，孟軻深信亦還疑。
岳翁方且爲天子，女婿如何弟殺之。
詠桃
作者：李覯
朝代：宋

方朔相逢阿母家，別來幾度換年華。
春風合是教伊笑，開盡無名草木花。
詠竹
作者：李覯
朝代：宋

外邊雖節目，內裹却空虛。
從來汗流浹，只爲寫經書。
論文·其一
作者：李覯
朝代：宋

今人往往號能文，意熟辭陳未足云。
若見江魚須慟哭，腹中曾有屈原墳。
論文·其二
作者：李覯
朝代：宋

天寶年中事事新，長安還有謫仙人。
騎鯨去後無尋處，輸與勾芒自管春。
謝傳神平上人
作者：李覯
朝代：宋

蕞陋徒煩妙筆傳，呼兒看了獨凄然。
丹青不解隨人老，相似都來得幾年。
謝宋屯田見示永平錄海南編
作者：李覯
朝代：宋

多少儒衣只假塗，貴來誰肯更觀書。
其間或以文爭勝，未見如君識有餘。
長把六經爲準的，最應三代是權輿。
可憐後世名空在，直釣而今豈得魚。
謝知縣徐殿丞示及新詩
作者：李覯
朝代：宋

當時子賤好援琴，千載誰傳治世音。
珍重南城多暇日，盡將風化入清吟。
謝蔡十八丈相示詩卷
作者：李覯
朝代：宋

昔年多幸枉高軒，示我新詩累百篇。
使君即時還趙璧，夢魂今尚憶鈞天。
據鞍馬援誰云老，陋巷顔回始是賢。
桂樹寒山風景好，近來應更有長編。
讀史
作者：李覯
朝代：宋

子長漢良史，筆鋒頗雄剛。
惜哉聞道寡，氣志苦不常。
心如蟲絲輕，隨風東西揚。
一事若可喜，不顧道所長。
公言絀原憲，俠賊乃爲良。
仁義謂足羞，貨殖比君王。
黄老先六經，斯言固猖狂。
吁嗟夫子沒，兩觀無刑章。
予懷班孟堅，駁議何洋洋。
傳與後世人，慎思其否臧。
讀皮襲美病中書事詩有可憐真宰意偏解困吾曹之句偶代答之
作者：李覯
朝代：宋

刺虎屠龍古有名，事於難處迭相矜。
要知真宰爭功意，困得英雄始是能。
讀趙氏淳化詩集
作者：李覯
朝代：宋

少年曾誦習，誤認古人詩。
風雅世不重，姓名誰得知。
高情如隠者，薄宦過明時。
地下尋才鬼，應逢陸與皮。
讀長恨辭·其一
作者：李覯
朝代：宋

玉輦迢迢別紫臺，繫環衣畔忽興哀。
臨邛謾道蓬山好，爭奈人間有馬嵬。
讀長恨辭·其二
作者：李覯
朝代：宋

蜀道如天夜雨淫，亂鈴聲裏倍霑襟。
當時更有軍中死，自是君王不動心。
讀韓文公駑驥篇因廣其說
作者：李覯
朝代：宋

主人渴良馬，僕夫念駑駘。
行遲追易及，力少牽易來。
時聞千里足，百箭攢其懷。
主人雖欲買，衆口大悠哉。
贈日者鄒生
作者：李覯
朝代：宋

賢不必通愚不窮，悠悠無處問蒼穹。
可憐富貴君之柄，斷在山人指掌中。
贈端上人
作者：李覯
朝代：宋

佛法本無二，誰論律與禪。
水行到處入，月出有時圓。
事去何嘗念，忙中不廢眠。
松堂白日永，幡影自飄然。
贈端師
作者：李覯
朝代：宋

十載寓都城，人傳善相名。
一言知禍福，相識盡公卿。
洪井舊鄉路，紫衣歸計榮。
塵緣應漸了，何日悟無生。
贈韓侍禁
作者：李覯
朝代：宋

閥閱山西舊將家，一官淪落向天涯。
目皮相處應難識，髀肉生來只自嗟。
野囿幾年饑虎豹，旱雷何日起龍蛇。
吳歌楚舞時相慰，劍鋏梅乾鐵有花。
贈黄秀才別
作者：李覯
朝代：宋

朝閨入有籍，疏遠難見君。
世眼不識道，貧賤無高文。
蘭蕙生同草，鴻鵠心在雲。
贈子喜別離，兒女安得聞。
迴廖解元所業
作者：李覯
朝代：宋

昔者聞鄉舉，良田恐甚蕪。
于今觀日益，珍樹已垂珠。
衆惡吾雖察，謙卑孰敢踰。
師賢明訓在，只此是亨衢。
迴明上人詩卷
作者：李覯
朝代：宋

學佛有餘力，吟詩過一生。
情閑氣燄少，句好琢磨成。
栢竹門庭古，冰霜筆硯清。
輸他飽食者，終日自無營。
迴胡舜元賦稿
作者：李覯
朝代：宋

一把長篇讀，驚嗟即過旬。
誰知後來者，還似老成人。
古訓但時習，英辭當日新。
慙無稱薦力，空此見天麟。
迴黄通詩篇
作者：李覯
朝代：宋

老杜沒已久，嗟哉吾子心。
時人任詬病，獨自革浮淫。
美玉寧須琢，朱絃豈在音。
鐘期如未見，慎勿等閑吟。
送丁正臣
作者：李覯
朝代：宋

鉛槧辛勤四十年，摶風不上鬢霜寒。
朱門何處是知己，短褐空瓢行路難。
送上官直
作者：李覯
朝代：宋

失意多怨尤，有誰能自知。
遊人務乞丐，之子唯求師。
成名在積善，干錄先闕疑。
根本苟深固，春風諒無私。
送丘寺丞
作者：李覯
朝代：宋

嗟予兀兀何施爲，學無異意唯傳師。
嘗言先聖所述作，人事而已亡他岐。
安知步步有天道，繄我丘師能識之。
春秋下應三千歲，雅頌周流十二支。
闡幽大傳與隠旨，圖寫轉匝成圓規。
勞兄示我復教我，一字不曉如癡兒。
文侯聽樂唯恐卧，今我幸免指目皮。
丘明子夏言不及，我兄所得何神奇。
直疑前身是顔子，獨受師說無人知。
又疑夢寐感靈怪，常與周孔相追隨。
不然悠悠千載後，何傳何習遽如斯。
窮愁著書古有例，昨官閩中今海涯。
海涯路遠學者少，斯道未有施行時。
聖皇誅賞甚明白，歸來奏牘無遲遲。
江南臘雪片如掌，酒花上面寒力衰。
是非得失從此止，馬頭一別東西馳。
送仙遊知縣許延評
作者：李覯
朝代：宋

策名曾未幾，奮迅出埃塵。
陋巷潛心久，亨衢得意新。
君恩方責報，民業近多貧。
莫學悠悠者，謀身不爲人。
送任大中
作者：李覯
朝代：宋

真僞少分別，吁嗟此世情。
西施作老婢，南郭逞新聲。
命合生來困，詩應沒後名。
旅游何所得，赤日又徒行。
送何祕丞
作者：李覯
朝代：宋

吳人作蜀官，萬里泝驚湍。
地俗雖雲異，民情想一般。
智明終戒察，政惠不須寬。
前史多循吏，乘閑更熟看。
送侯殿直之官吉州
作者：李覯
朝代：宋

待詔何年別玉堂，筆端渾欲繼鐘王。
官資未出風塵外，蹤迹曾親日月光。
扶老只今非遠道，薦能從此有封章。
廬陵若要高文寫，爭得滁州在故鄉。
送傅野
作者：李覯
朝代：宋

國學先生石與孫，金鈴木舌士林間。
欲將天下觀諸掌，之子從今上泰山。
送僧遊廬山
作者：李覯
朝代：宋

行非爲客住非家，此去廬山況不遐。
要見南朝舊人物，池中唯有白蓮花。
送分司吳太博還鄉
作者：李覯
朝代：宋

休官衆未許，分政且歸閩。
名係金閨彥，身爲蕙帳人。
林泉新得主，冠履漸無塵。
知足應常足，安能更問津。
送劍州張掾
作者：李覯
朝代：宋

名在鄉書久，恩由父任優。
從今紹清白，即此是箕裘。
交結多良士，經過半舊游。
舉知應有望，鴻翼佇橫秋。
送危太博
作者：李覯
朝代：宋

一片靈臺衆共知，宦途寧肯避危機。
至誠似有神明助，盡室初從瘴海歸。
烈火豈能傷美寶，覆盆終是見炎暉。
人生未出功名外，多少京塵待染衣。
送古山人
作者：李覯
朝代：宋

喜聞吉事怕聞凶，天下人心處處同。
乍出山來言語拙，莫將刺字謁王公。
送君俞
作者：李覯
朝代：宋

之子來相問，吾言豈不誠。
文章難得理，聲律易求名。
貧甚須清節，親安莫遠行。
異時如有立，宗族亦知榮。
送吳伯華
作者：李覯
朝代：宋

典學淡無味，畏塗來幾程。
舉家應好事，努力爲求名。
馨膳南陔遠，運環昨夢驚。
壽觴何以薦，經術抵金籝。
送吳著
作者：李覯
朝代：宋

好學誠雖篤，事親心不忘。
秋風滿黄葉，歸路正重陽。
力行宜無改，脩辭况有方。
起家知可望，蘭秀自聞香。
送周山人
作者：李覯
朝代：宋

鬼事無形尚可疑，人倫有驗衆皆知。
武夷山路幾百里，歸去西風落葉時。
送夏旦赴舉
作者：李覯
朝代：宋

嶺梅初盡草初生，馬上春風酒易醒。
好共大鵬雙奮擊，此行有路到南溟。
送宜黄柳尉
作者：李覯
朝代：宋

荒郊人事絕，歡喜見時髦。
舊業椽爲筆，新官草染袍。
幽明終考績，州縣豈徒勞。
况有松筠性，凌寒節更高。
送山甫
作者：李覯
朝代：宋

喜爾年將壯，爲儒志可嘉。
鄉閭知行實，場屋見辭華。
公道方無壅，君門況不遐。
直應千里足，世世出吾家。
送張宏下第南歸
作者：李覯
朝代：宋

世家元是武夷孫，四上觀光預國賓。
地底豈無干斗氣，天邊爭奈飲牛人。
田宜秫稻應多酒，路入溪山漸少塵。
身計未諧歸計好，一樽猶可醉鄉鄰。
送張寺丞
作者：李覯
朝代：宋

三載居鄰縣，得聞金玉音。
路遥相見少，道合受知深。
已矣瓜時戍，悠哉魏闕心。
歸舟望不及，白日隠寒林。
送張評事
作者：李覯
朝代：宋

江上楚花鮮，君行一黯然。
居官無藉手，選部豈知賢。
廉善雖由己，亨通亦在天。
都人如問我，疎嬾甚當年。
送張鬷嘏
作者：李覯
朝代：宋

人意皆懷土，嗟君無故園。
欲行須盡室，此去又他門。
靜裏文章好，貧來節行存。
振淹知有日，倚伏豈虛言。
送彭昱應舉
作者：李覯
朝代：宋

計偕千百數，太半是虛名。
近日逢吾子，中心歎筆精。
衆人皆祿位，所貴在誠明。
努力唐虞際，期於大有成。
送春
作者：李覯
朝代：宋

宜春臺上送春歸，淚滴金杯不自知。
懊惱黄鶑解言語，飛來唯見落花枝。
送春
作者：李覯
朝代：宋

送爾歸天去，天應解禍淫。
物生誰得所，我見獨傷心。
好景吟來徧，芳樽醉不禁。
東風別無用，百草已成林。
送春寄呈祖袁州·其一
作者：李覯
朝代：宋

去年春盡在宜春，醉送東風淚滿巾。
今日春歸倍惆悵，相逢不是去年人。
送春寄呈祖袁州·其二
作者：李覯
朝代：宋

東君此去幾時來，雪裏梅根待暖迴。
莫似仙家寥落甚，蟠桃千歲始重開。
送李侍禁
作者：李覯
朝代：宋

三載旴江上，軍和盜亦殲。
事煩終不惓，貧極始知廉。
別袖揮寒日，歸舟載夜蟾。
懋功宜有賞，天意在官占。
送李著作知柳州
作者：李覯
朝代：宋

到官十五月，太半在他邦。
惠術未施一，公心無與雙。
剖符新使粵，盡室始浮江。
地理將分嶺，行程即下瀧。
旅愁侵酒座，秋色漏船窗。
屬吏誰非懾，羣蠻不易降。
人稀財豈厚，俗異性多惷。
自此觀賢業，洪鐘且試撞。
送杜奉職
作者：李覯
朝代：宋

青紫皆同道，稀曾到薜蘿。
感君非我輩，無事每來過。
此別當貧病，何年共醉歌。
人生有後會，爭奈鬢雙皤。
送杜寺丞知永城
作者：李覯
朝代：宋

薦表同時入，天衢自此通。
弦歌新邑宰，清白舊家風。
官舍隋河北，離觴華谷東。
勖哉松栢操，咫尺是堯聰。
送杜萬
作者：李覯
朝代：宋

谷口生涯已是貧，素衣還擬冒京塵。
因風早寄登科信，裝點江南幾日春。
送武陵令
作者：李覯
朝代：宋

之子當爲邑，吾朝信擇人。
位卑難立事，任重合憂民。
榘瓠多遺種，桃源即近隣。
登臨如有見，才思日應新。
送毗師西遊
作者：李覯
朝代：宋

望望王城十二門，青山行盡入紅塵。
近來富貴皆天與，到處應多問命人。
送江茂才
作者：李覯
朝代：宋

少小尚英奇，高談與衆違。
久窮纔信命，遠客合思歸。
簞食非無樂，京塵誤入衣。
雲山仍舊好，況是覲庭闈。
送沈祕校
作者：李覯
朝代：宋

君家龍虎弟兄賢，斗酒相逢楚水邊。
雨露自今榮一命，塵埃未免困三年。
高談欲出稠人右，敏政當居俗吏前。
異日能來見逋客，麻姑碧洞古時天。
送沈郎中
作者：李覯
朝代：宋

僞飾久終變，具誠老益純。
官爲郎位貴，家似舊時貧。
去作吾民福，歸尋楚水濱。
他年名粗立，林下願相親。
送流人
作者：李覯
朝代：宋

人情自古怕遷移，更去南方路險巇。
從此異鄉誰是侶，只應明月解相隨。
送演教大師東遊
作者：李覯
朝代：宋

野客相知久，年來髪漸華。
衣冠從異教，言行似儒家。
通塞隨天命，遨遊徧海涯。
武夷應有會，好去醉流霞。
送王尉
作者：李覯
朝代：宋

義激中心不再思，宦途從此抱瑕疵。
誰憐君子篤親意，況是明王孝治時。
靖節田園應久廢，尚平婚嫁豈宜遲。
一官塵土休迴顧，海上羣鷗舊有期。
送王都曹
作者：李覯
朝代：宋

古木亭邊夜嚮晨，餞壺重疊擁雙輪。
高文健筆科場手，白髮青衫宦路人。
十月霜風還劈面，六街塵土會欺貧。
麻源碧澗神仙地，早晚歸來伴隠淪。
送知縣蘇祕丞移英州
作者：李覯
朝代：宋

大邑曰南城，唯君治道行。
何曾設鉤距，到底是聰明。
鼎在神姦伏，鷹來鳥雀驚。
詐窮多自笑，刑重亦知平。
府史如廉士，農桑學頌聲。
在官嗟不久，丕績已垂成。
嶺路當過庾，州圖喜得英。
遠人天與幸，弊俗日將清。
遊刃非無地，摶風別有程。
上心應寤寐，彝器待書名。
送知軍曹比部移虔州
作者：李覯
朝代：宋

要知賢者善居官，法自嚴明性自寬。
黠吏欲欺難作計，愚民初懼久方安。
獄辭大小情皆見，市物公私價一般。
農力不聞供土木，窮閻猶得免饑寒。
星爲二使來巡撫，考未三年悉可觀。
劇郡便當煩鎮守，君恩寧許更盤桓。
雨轓贛水行非遠，五袴旴江日漸單。
從此天衢龍躍去，野人懷德謾悲酸。
送薛經
作者：李覯
朝代：宋

多能未必有相知，況是東南義士稀。
京洛路長何日到，風塵依舊化人衣。
送覺師西遊乞御書
作者：李覯
朝代：宋

累聖多材藝，留神翰墨間。
皇墳非小道，玉版徧藏山。
上士持三學，西行謁九關。
奎華如可捧，歸伴白雲閒。
送趙拊
作者：李覯
朝代：宋

先朝名士有遺孫，狼藉麻衣化洛塵。
筆下每求千古意，醉中曾過幾迴春。
勞生只見年年老，客路相逢事事新。
滿座狂歌時莫笑，眼看燕市若無人。
送路拯北遊
作者：李覯
朝代：宋

六月地欲赤，驅車河朔行。
王師備戎羯，游子念功名。
盡識山川險，深窮彼我情。
歸來具封奏，直上請長纓。
送郴縣吳主簿
作者：李覯
朝代：宋

數十年來預薦書，當時文行聳羣儒。
青衫近始霑王澤，白首從新入宦途。
四壁生涯雖寂莫，一官趨進轉崎嶇。
楚南若是江山好，閑日猶應味道腴。
送酸棗鄧主簿
作者：李覯
朝代：宋

畿縣官雖小，京華日可親。
文章成薄俗，交結最難人。
典學應無廢，存誠況已純。
邦工尋尺用，杞梓詎沉淪。
送閻判官
作者：李覯
朝代：宋

鄉樹江淮接，軍籌歲月深。
從公雖盡力，當路少知音。
賦命休重問，離觴且滿斟。
君言鵬與鷃，何者是飛沈。
送陳司理
作者：李覯
朝代：宋

平生直道耻求人，下位沈英久未伸。
齊吹古來偏有濫，葉龍今更不宜真。
天邊奕世三台貴，江上先廬一畝貧。
大抵窮通相倚伏，這迴寒谷解逢春。
送陳次公茂材
作者：李覯
朝代：宋

俗人無心胸，貴僞不貴誠。
口吻當文學，犇走成名聲。
之子出蒿萊，行潔業且精。
中美未外發，樸質亡華英。
持此嚮廣衆，詎免笑與憎。
况復覓薦舉，路險豈易行。
所願天命泰，因之主者明。
牙絃一鼓時，鍾子耳必傾。
送陽曲蔡尉
作者：李覯
朝代：宋

鳳皇貴在德，孔翠豈無文。
詩禮多承訓，賢能逈出羣。
談清蛻塵滓，志大躡煙雲。
更喜并州牧，豪英天下聞。
送黄介夫
作者：李覯
朝代：宋

短亭車馬地，送子一盤桓。
不畏離羣久，所嗟行路難。
曬衣雲日薄，撲面水風酸。
聖有中庸訓，時時著意看。
送黄承伯
作者：李覯
朝代：宋

君來別我向番陽，時節初春曉尚霜。
茶褐園林新柳色，鹿胎田地落梅香。
此行硯席多知己，是處樓臺可舉觴。
只恐詔書非久下，槐花又在眼前黄。
送黄祕丞
作者：李覯
朝代：宋

天下爲人子，何人似慶門。
二親皆白首，同日拜皇恩。
就養蘭生畹，娛賓酒滿樽。
自嗟偏侍早，相送只銷魂。
送黄銑應舉
作者：李覯
朝代：宋

先世宦不達，少年才已雄。
何人爲父執，獨自振家風。
物色營求廣，賓興禮數隆。
孤寒今有望，太守漢吳公。
遊寺醉歸却寄同坐
作者：李覯
朝代：宋

江村古寺偶閑行，一飲全疑酒有靈。
水底屈原應大笑，我今獨醉衆人醒。
遠山
作者：李覯
朝代：宋

最能牽病眼，天際一山橫。
盡日是秋色，無人知地名。
暗時雲自合，缺處路應平。
才子霑衣淚，千秋共此情。
遣興
作者：李覯
朝代：宋

境入東南處處清，不因辭客不傳名。
屈平豈要江山助，却是江山遇屈平。
避暑
作者：李覯
朝代：宋

富貴責且重，慙耻心如何。
貧賤事易了，飽煖幸已多。
大熱火天下，虛堂枕山阿。
拔俗嫌人影，考古分賢科。
潄冷齒雙噤，飲香顔半酡。
一跣或移日，遇狂還自歌。
去就各有志，彼此無相訶。
原憲豈嘗病，賜也徒來過。
鄉思
作者：李覯
朝代：宋

人言落日是天涯，望極天涯不見家。
已恨碧山相阻隔，碧山還被暮雲遮。
野人
作者：李覯
朝代：宋

村落蒼茫半草茅，路無車轍水無橋。
婚姻取足唯春繭，鹽酪歸來待晚樵。
一樣寬衣疑效古，幾人華髮未經徭。
相逢不會寒溫語，借問官家合是堯。
野意亭
作者：李覯
朝代：宋

福唐城郭掌中窺，旭日登臨到落暉。
誰在畫簾沽酒處，幾多鳴櫓趁潮歸。
晴來海色依稀辨，醉後鄉愁積漸微。
山鳥不知紅粉好，纔聞歌板便驚飛。
錢寺丞知白州
作者：李覯
朝代：宋

大邑歌謠日尚新，忽驚千騎擁行塵。
宦游莫歎登長道，天意先教福遠人。
城在海隅門少客，地鐘陽氣景常春。
政成不患無知己，按察當今正直臣。
鑑湖夜泛
作者：李覯
朝代：宋

明月到樽前，拏舟古岩邊。
亂山斜入霧，遠水倒垂天。
酒氣薰龍戲，歌聲弄鶴眠。
迴頭嗤李郭，此外更無仙。
閏正月三日偶書·其一
作者：李覯
朝代：宋

一步寒郊一慘眉，望春春色苦來遲。
東君未必私桃李，只恐梅花謝有時。
閏正月三日偶書·其二
作者：李覯
朝代：宋

無頼年年逐酒徒，今年不飲興何如。
醉鄉若有人名籍，但願春風點檢踈。
閑夜
作者：李覯
朝代：宋

披衣坐小亭，夜氣拂人清。
月暗先成暈，蟲吟不識名。
舉杯期混沌，開卷賞莖英。
此興知誰會，松風鶴睡驚。
閑居
作者：李覯
朝代：宋

無物可勞情，空郊日閉扃。
雨吟春破碎，貧飲客凋零。
世事重江險，才名一夢醒。
同心祗松栢，見我尚青青。
閔俗
作者：李覯
朝代：宋

君門若無祿，陳編孰能讀。
公庭若無法，穢德誰不足。
煦煦儒者言，沈沈小人腹。
傷心勿復道，拂絃寄清曲。
閔雨詩
作者：李覯
朝代：宋

吳江之南，是曰豐國。
五種之生天下食，一歲不登，吾民菜色。
如何天不仁，縱彼旱孽稱其神。
矯矯赤龍推火軒，來自東南山。
咸池愞水不敢沃，陽侯失色愁烹煎。
況茲畎畝流涓涓，何足吸之唇齒間。
但見禾與黍，蓬勃紅塵起。
土伯敕其屬，掃路迎饑鬼。
哀哉氓蚩蚩，託身釜鬲惟蒸炊。
小人怨咨君子知，天生天殺今其時。
我聞皇穹大德在生育，愛養萬物同嬰兒。
産民之身賦民食，中道絕之何所爲。
當時冥冥間，委作非其宜。
山川之神各守土，羣龍受位司天池。
上帝當軒親戒敕，十日一雨無愆期。
帝心仁且信，臨下固不疑。
謂言庶事有分職，屏去視聽思無爲。
安知愚下鬼，負德孤恩難制指。
弄天之權侮人命，貪嗜牛羊邀祭祀。
忽焉一物不稱情，因教此旱災生靈。
雷霆之官畏罪莫敢諫，頭枕天鼓眠不醒。
帝在紫微垣，下隔千里雲。
徒勞銜血向空哭，帝心雖聖安得聞。
北斗侍帝側，斡運氣母均四時。
五星暨衆宿，照曜亡偏私。
夫何容此鬼，恣行胸臆輕天威。
定是機務繁，耳目有所遺。
小臣亦何者，草莽負奇節。
欲係神頸無長繩，欲斬龍頭劍鋒缺。
皇穹如未察凶邪，空使小臣心鬰結。
閩中歲暮
作者：李覯
朝代：宋

休道南人暖過冬，苦寒今與北方同。
霜嚴欲裂地到底，日短不行天正中。
誰使智愚相伴老，便將榮辱斷還空。
鄉愁莫更欺閑客，薄酒從來亦有功。
關徐
作者：李覯
朝代：宋

雲長不絕舊君情，元直終隨老母行。
立效報公何感慨，指心辭主更分明。
三方本以兵攻戰，一士能爲國重輕。
多謝曹劉存大度，任教忠孝得成名。
階基
作者：李覯
朝代：宋

堂前一級似階墀，無石無甎只舊基。
泥飾頃因年節近，蹋崩唯是客行時。
誰曾羅襪雙來上，多謝蒼苔久不離。
從此便成貧景致，竹簾垂處最相宜。
雨中作
作者：李覯
朝代：宋

羣陰侮陽德，雨陣春嘈嘈。
白曉慘成夜，瓦口生飛濤。
凝雲列山韒，冷氣攢衣刀。
徑鬧有松竹，庭卧唯蓬蒿。
花淫得罪隕，鶑辯知時逃。
隰苗出水短，木菌隨日高。
微吟雅於樂，快飲甘如膏。
朱曦待未見，天蓋空牢牢。
雪中見梅花·其一
作者：李覯
朝代：宋

品物由來貌取難，共言花卉易凋殘。
寧知姑射冰肌侶，也學松筠耐歲寒。
雪中見梅花·其二
作者：李覯
朝代：宋

數枝斜出短牆陰，密雪無端苦見侵。
天意似憐羣木妬，盡教枯朽作瑶林。
雪中贈柳枝
作者：李覯
朝代：宋

暖氣來時柳眼新，一場冰雪更愁人。
要知真宰無誠信，取次東風未是春。
震山巖
作者：李覯
朝代：宋

鮮日媚睛靄，泉石閩融融。
酒味醴於春，揖翠迎春風。
坐映珪璧秀，六合開情悰。
昔人袖全璞，傲睨追冥鴻。
里閭味前塵，慨慕滋無窮。
蓄藴非一身，出處固異同。
霜
作者：李覯
朝代：宋

夜落無人見，朝看到處新。
非君有分別，力不奈松筠。
霧
作者：李覯
朝代：宋

光明人所好，幽暗此何爲。
樹在谿無影，禽來鶻未知。
愛花留潤與，避日卷陰移。
底事偏相惱，天涯欲望時。
靈源洞
作者：李覯
朝代：宋

纔出塵來尚未知，漸攀藤竹漸臨危。
伏流似是龍藏處，古樹應無春到時。
誰把石崖齊剗削，直教雲氣當簾帷。
良工畫得猶宜秘，莫與凡夫肉眼窺。
鞦韆·其一
作者：李覯
朝代：宋

華郭春光欲暮時，綵繩爭蹴夜忘歸。
佳人不道羅紈重，擬共楊花苦鬭飛。
鞦韆·其二
作者：李覯
朝代：宋

風靜高標埋暗霧，月明孤影落澄波。
狂心擬逐遊童上，無奈春醪足困何。
韓偓集有自撫州往南城縣舟行見拂水薔薇之詩南城吾鄉也因題八句
作者：李覯
朝代：宋

韓偓當年赴七閩，舟行過此倍凝神。
江邊石上知誰處，綠戰紅酣別是春。
往事幾多書不記，仙源依舊地無塵。
花光柳色今何限，更有才人勝古人。
題凈居院
作者：李覯
朝代：宋

寺門幽獨傍江城，江水清含地氣清。
隔岸樓臺人醉死，遶堦松竹夏寒生。
路經橋遠塵難過，僧占閑多俗不爭。
唯有行吟憔悴客，這廻須去濯長纓。
題昱師房三笑圖
作者：李覯
朝代：宋

高僧不出院，屏畫三笑圖。
客子倦遊者，欲去復踟躕。
古人骨朽不可追，今人相見如古時。
人間觸事入吾笑，何必門前有虎谿。
題虞侍禁山停
作者：李覯
朝代：宋

嶺上簷楹締構新，我來登望倍凝神。
可憐韜略真名將，猶與谿山作主人。
會把松心欺過雪，更憑花萼占留春。
江南風物雖佳麗，爭奈燕然有虜塵。
題靈陽宮
作者：李覯
朝代：宋

費君投杖處，行客過彷徨。
水面風雷散，沙頭草木荒。
一壺誰世界，千古共凄凉。
大塊偏勞我，燒丹未有方。
養疾
作者：李覯
朝代：宋

少小唯貪酒，病來纔信醫。
問方逋客許，尋藥野人疑。
夜擣全聽慣，寒煎覺沸遲。
古賢曾愛死，此意亦誰知。
馬嵬驛
作者：李覯
朝代：宋

六軍剛要罪楊妃，空使君王血淚垂。
何事國忠誅死後，不將林甫更鞭尸。
鳴蜩
作者：李覯
朝代：宋

雨餘雲漏日，蟲思已喧喧。
時節驚初夏，聲音似故園。
爲誰吟綠野，相共送黄昏。
便是秋來信，霜髯更幾根。
鴨
作者：李覯
朝代：宋

庶人常用贄，貴在不飛遷。
飽食待庖宰，虛教兩翅全。
鵝
作者：李覯
朝代：宋

逸少曾留翫，人因喚右軍。
鳥名加爵號，不離羽毛羣。
鷄
作者：李覯
朝代：宋

嗟爾羽蟲類，昂然冠距麄。
徒爲識昏曉，猶未免庖厨。
年少苦令鬭，主人頻見呼。
寧思避弋者，天外去鴻孤。
麻源題壁
作者：李覯
朝代：宋

一到麻源日又曛，幾迴欲起却逡巡。
世間豈是無山水，不奈閑人好聒人。
齊世家
作者：李覯
朝代：宋

莫以荒淫便責君，大都危亂爲無臣。
若教管仲身長在，何患夫人更六人。
龜峰精舍
作者：李覯
朝代：宋

去縣二十里，路平時正春。
四山唯有石，一寺更無塵。
融結疑天意，經營憶古人。
但知安樂處，何必是金身。
出宰清江省親秀水
作者：李觀
朝代：宋

天闕抵清江，萍泛七千里。
心目駐庭闈，恍如尋尺耳。
河伯念微衷，風師薦嘉祉。
澄瀾協順飆，天際堪屈指。
歸歟膝下歡，奚獨老萊子。
化成巖
作者：李觀
朝代：宋

交臂尋幽歲已殘，瘦藤枯石重躋攀。
忽逢陰洞龍開室，下瞰寒溪玉繞山。
猿鳥窺簾如舊識，藤蘿引徑入蹊閒。
遊人自向紅塵去，日莫老僧催閉關。
句
作者：李觀
朝代：宋

養拙藏愚春復春。
東湖
作者：李觀
朝代：宋

萬象城東雅入詩，半湖雲靄捲殘暉。
老龍惜雨慵離蟄，迷鷺逢人慣不飛。
岸僻自宜安釣石，水清誰礙濯塵衣。
使君公退便遊此，却恐吾皇急詔歸。
漁父二首·其一
作者：李觀
朝代：宋

八月九月蘆花飛，南溪老人垂釣歸。
秋山入簾翠滴滴，野艇倚檻雲依依。
却把魚竿尋小徑，閒梳鶴髮對斜暉。
翻嫌四皓曾多事，出爲儲王定是非。
漁父二首·其二
作者：李觀
朝代：宋

村寺鐘聲渡遠灘，半輪殘月落前山。
徐徐撥棹却歸灣，浪疊朝霞錦繡翻。
震山巖
作者：李觀
朝代：宋

鮮日媚晴靄，泉石閑融融。
酒味醴於春，挹翠迎春風。
坐映珪壁秀，六合開情悰。
昔人袖全璞，傲睨追冥鴻。
里閭味前塵，慨慕滋無窮。
蓄藴非一身，出處固異同。
題翠微亭
作者：李觀
朝代：宋

竹根穿石嘴，松影入泉心。
不致玄玄處，白雲徒自深。
題處州直廳壁
作者：李觀
朝代：宋

十謁朱門九不開，利名淵藪且徘徊。
自知不是公侯骨，夜夜江山入夢來。
东湖
作者：李观
朝代：宋
体裁：七言律诗

万象城东雅入诗，半湖云霭捲残晖。老龙惜雨慵离蛰，迷鹭逢人惯不飞。岸僻自宜安钓石，水清谁碍濯尘衣。使君公退便游此，却恐吾皇急诏归。
出宰清江省亲秀水
作者：李观
朝代：宋
体裁：古风

天阙抵清江，萍泛七千里。心目驻庭闱，恍如寻尺耳。河伯念微衷，风师荐嘉祉。澄澜协顺飙，天际堪屈指。归欤膝下欢，奚独老莱子。
化成岩
作者：李观
朝代：宋
体裁：七言律诗

交臂寻幽岁已残，瘦藤枯石重跻攀。忽逢阴洞龙开室，下瞰寒溪玉绕山。猿鸟窥帘如旧识，藤萝引径入蹊閒。游人自向红尘去，日莫老僧催闭关。
句
作者：李观
朝代：宋

养拙藏愚春复春。
句
作者：李观
朝代：宋

养拙藏愚春復春。
渔父二首·其一
作者：李观
朝代：宋

八月九月芦花飞，南溪老人垂钓归。秋山入帘翠滴滴，野艇倚槛云依依。却把鱼竿寻小径，閒梳鹤发对斜晖。翻嫌四皓曾多事，出为储王定是非。
渔父二首·其一
作者：李观
朝代：宋

八月九月芦花飞，南溪老人垂钓归。
秋山入帘翠滴滴，野艇倚槛云依依。
却把鱼竿寻小径，閒梳鹤髮对斜晖。
翻嫌四皓曾多事，出为储王定是非。
渔父二首·其二
作者：李观
朝代：宋

村寺钟声渡远滩，半轮残月落前山。徐徐拨棹却归湾，浪叠朝霞锦绣翻。
渔父二首·其二
作者：李观
朝代：宋

村寺钟声渡远滩，半轮残月落前山。
徐徐拨棹却归湾，浪迭朝霞锦绣翻。
震山岩
作者：李观
朝代：宋

鲜日媚晴霭，泉石闲融融。
酒味醴于春，挹翠迎春风。
坐映珪壁秀，六合开情悰。
昔人袖全璞，傲睨追冥鸿。
里闾味前尘，慨慕滋无穷。
蓄藴非一身，出处固异同。
题处州直厅壁
作者：李观
朝代：宋
体裁：七言绝句

十谒朱门九不开，利名渊薮且徘徊。自知不是公侯骨，夜夜江山入梦来。
题翠微亭
作者：李观
朝代：宋
体裁：五言绝句

竹根穿石嘴，松影入泉心。不致玄玄处，白云徒自深。
七夕
作者：李觏
朝代：宋
体裁：七言律诗

天孙何许是来时，月意愔愔露气微。可道星河难得过，自缘乌鹊合高飞。秋宵已胜春宵短，今会还如古会稀。早晚望夫能化石，尽分人世作支机。
七夕·其一
作者：李觏
朝代：宋

无奈家家乞巧何，岂知天上拙人多。
唤他乌鹊辛勤杀，纔得扶舁渡浅河。
七夕二首
作者：李觏
朝代：宋

无奈家家乞巧何，岂知天上拙人多。唤他乌鹊辛勤杀，才得扶舁渡浅河。一年一度暂和谐，幽闭生心亦可猜。莫道乘槎无径路，支机曾属客星来。
七夕二首·其一
作者：李觏
朝代：宋

无奈家家乞巧何，岂知天上拙人多。唤他乌鹊辛勤杀，才得扶舁渡浅河。
七夕二首·其二
作者：李觏
朝代：宋
体裁：七言绝句

一年一度暂和谐，幽闭生心亦可猜。莫道乘槎无径路，支机曾属客星来。
三贤咏
作者：李觏
朝代：宋

鲁连誓蹈海，夷齐甘采薇。
秦王不得帝，周武终见非。
轻死议万乘，强哉三布衣。
凡人期贫贱，贫贱岂易欺。
三贤咏
作者：李觏
朝代：宋

鲁连誓蹈海，夷齐甘采薇。秦王不得帝，周武见终非。轻死议万乘，强哉三布衣。凡人欺贫贱，贫贱岂易欺。
不寐
作者：李觏
朝代：宋

四壁空空绝语声，困来终是睡难成。孤灯要与人相背，寒漏苦教天不明。累月故园无信息，几般閒事恼心情。别愁若解生华发，一夕应添一万茎。
不寐
作者：李觏
朝代：宋

四壁空空绝语声，困来终是睡难成。
孤灯要与人相背，寒漏苦教天不明。
累月故园无信息，几般闲事恼心情。
别愁若解生华髮，一夕应添一万茎。
丐僧
作者：李觏
朝代：宋
体裁：古风

靡靡步康衢，喋喋问流俗。谁将今日财，愿易来世福。休论身善恶，佛眼重金玉。
丙子冬至夜酒醒
作者：李觏
朝代：宋

尽道一阳初复时，不期风雨更凄凄。凌辰出去逢人饮，沈醉归来满马泥。多恨恐成干斗气，欲言那得上天梯。灯青火冷睡半醒，残叶打窗乌夜啼。
丙子冬至夜酒醒
作者：李觏
朝代：宋

尽道一阳初復时，不期风雨更凄凄。
凌晨出去逢人饮，沉醉归来满马泥。
多恨恐成干斗气，欲言那得上天梯。
灯青火冷睡半醒，残叶打窗乌夜啼。
东岩精舍
作者：李觏
朝代：宋
体裁：五言律诗

像设彼何时，高僧白衲衣。水寒吞日气，树老惯霜威。幡影捎天近，钟声落谷微。可怜成道易，无事即无机。
东湖
作者：李觏
朝代：宋
体裁：七言律诗

古郡城池已瞰江，重湖更在郡东方。水仙坐下鱼鳞赤，龙女门前橘树香。路绝尘埃非洒扫，地无风雨亦清凉。使君待客多娱乐，只有醒时觉异乡。
中春苦雨书怀
作者：李觏
朝代：宋

春秋书大雨，三日已为霖。
如何方春时，终月常积阴。
淙空若泉泻，荡地成渊深。
曾无昼夜别，顾恐山岳沈。
疑是天上河，底漏不可禁。
傍无女娲石，欲补难为针。
又疑坎宫水，阳曜所不临。
何等大鬼物，戏把北斗斟。
谁笼三足乌，冷卧空桑林。
勾芒失权柄，羞耻啼盈襟。
枉杀几树花，恣许泥土浸。
或云天有意，欲使诛荒淫。
田谷彼何罪，芽颖当森森。
一粒且漂溺，不啻千黄金。
路绝吊客行，馁我忧巢禽。
风声怒打屋，寒气狞穿衾。
况我出山远，久次兹江浔。
嗟嗟岁月晚，悠悠金玉音。
无聊但诙笑，有得还歌吟。
莫怪旅愁甚，旅人千万心。
中春苦雨书怀
作者：李觏
朝代：宋

春秋书大雨，三日巳为霖。如何方春时，终月常积阴。淙空若泉泻，荡地成渊深。曾无昼夜别，顾恐山岳沈。疑是天上河，底漏不可禁。傍无女娲石，欲补难为针。又疑坎宫水，阳曜所不临。何等大鬼物，戏把北斗斟。谁笼三足乌，冷卧空桑林。勾芒失权柄，羞耻啼盈襟。枉杀几树花，恣许泥土涔。或云天有意，欲使诛荒淫。田谷彼何罪，芽颖当森森。一粒且漂溺，不啻千黄金。路绝吊客行，馁我忧巢禽。风声怒打屋，寒气狞穿衾。况我出山远，久次兹江浔。嗟嗟岁月晚，悠悠金玉音。无聊但诙笑，有得还歌吟。莫怪旅愁甚，旅人千万心。
乌鹊
作者：李觏
朝代：宋

乌鹊翩翩竞羽毛，南飞无树过良宵。
就中管得他人事，祗与天孙倩作桥。
乌鹊
作者：李觏
朝代：宋

乌鹊翩翩竞羽毛，南飞无树过良宵。就中管得他人事，秪与天孙倩作桥。
乡思
作者：李觏
朝代：宋
体裁：诗

人言落日是天涯，望极天涯不见家。已恨碧山相阻隔，碧山还被暮云遮。
书怀寄介夫
作者：李觏
朝代：宋

弃材幸免杂舆薪，收拾缁衣出洛尘。渐老得閒才是性，谩言成谑且随人。能传身后须文字，要识胸中只鬼神。俗子不劳轻毁誉，问天长乞醉乡春。
书怀寄介夫
作者：李觏
朝代：宋

弃材幸免杂舆薪，收拾缁衣出洛尘。
渐老得闲纔是性，谩言成谑且随人。
能传身后须文字，要识胸中只鬼神。
俗子不劳轻毁誉，问天长乞醉乡春。
书景云轩壁
作者：李觏
朝代：宋

二江斜入似娥眉，尽日凭高把酒卮。贫贱别应无好处，猛忙中是我閒时。
书景云轩壁
作者：李觏
朝代：宋

二江斜入似娥眉，尽日凭高把酒巵。
贫贱别应无好处，猛忙中是我闲时。
书松陵唱和
作者：李觏
朝代：宋

天命相逢陆与皮，当年才调两权奇。朝端未有输忠处，诗外应无用力时。意古直摩轩昊顶，言微都泄鬼神私。近来此道中兴也，泉下英魂知不知。
书松陵唱和
作者：李觏
朝代：宋

天命相逢陆与皮，当年才调两权奇。
朝端未有输忠处，诗外应无用力时。
意古直摩轩昊顶，言微都洩鬼神私。
近来此道中兴也，泉下英魂知不知。
书楼夏晚
作者：李觏
朝代：宋

地僻无他管，楼危有剩凉。远流通越派，残日共秦光。鸟道顽云黑，人家病叶黄。高情梦箕颍，閒景画潇湘。山药香多桂，渔歌浊少商。太平知可喜，何者是簪裳。
书楼夏晚
作者：李觏
朝代：宋

地僻无他管，楼危有剩凉。
远流通越派，残日共秦光。
鸟道顽云黑，人家病叶黄。
高情梦箕颍，闲景画潇湘。
山药香多桂，渔歌浊少商。
太平知可喜，何者是簪裳。
书麻姑庙
作者：李觏
朝代：宋

流俗好仙方学道，至人乐道自成仙。飞升若也由贪欲，紫府还应用诈权。尘里笙歌千古梦，洞中星斗几家天。无心便是归真日，姹女河车总谩传。
书麻姑庙
作者：李觏
朝代：宋

流欲好仙方学道，至人乐道自成仙。
飞昇若也由贪欲，紫府还应用诈权。
尘裏笙歌千古梦，洞中星斗几家天。
无心便是归真日，姹女河车总谩传。
乾元节群臣祝寿小人无位以诗继之
作者：李觏
朝代：宋

帝命当敷佑，民生有厥初。千秋唐节日，万国禹朝车。韶美笙镛外，需亨饮食馀。神仙似姑射，梦想即华胥。嘉会诚难得，愚忠敢自疏。古人谁最寿，无逸在周书。
五龙塘
作者：李觏
朝代：宋

世传鳞物有蟠时，分得寒泉住翠微。天命虽教为润泽，神心终是索虔祈。一围石岸刓无迹，几族阴云禁不飞。风脚斗回波面黑，向人浑似逞严威。
五龙塘
作者：李觏
朝代：宋

世传鳞物有蟠时，分得寒泉住翠微。
天命虽教为润泽，神心终是索虔祈。
一围石岸刓无迹，几族阴云禁不飞。
风脚斗回波面黑，向人浑似逞岩威。
代书答陈次公
作者：李觏
朝代：宋

咄咄休休一世閒，百年都是浪悲欢。高谈不待傍人笑，立事须知自古难。时见老颜来鉴里，已将生计托云端。六鳌未可挥刀斫，肯便临溪把钓竿。
代书答陈次公
作者：李觏
朝代：宋

咄咄休休一世闲，百年都是浪悲欢。
高谈不待傍人笑，立事须知自古难。
时见老颜来鑑裏，已将生计託云端。
六鳌未可挥刀斫，肯便临溪把钓竿。
俞秀才山风亭小饮
作者：李觏
朝代：宋
体裁：七言律诗

炎炎千室热如烘，亭压山头独有风。雨意生狞云彩黑，秋容细碎树枝红。半天斜日归心动，一面平川醉眼空。却是梦魂无所得，人间岂少翠微宫。
偶题饶秀才溪光亭
作者：李觏
朝代：宋
体裁：七言律诗

北出城来驻马蹄，君家别馆幸临溪。雄虹见雨遏不断，潦水到秋痕渐低。万事热心成浩叹，一樽撩眼怕长迷。俗人谁会儒生意，是处醉吟还日西。
傅翼甘圃
作者：李觏
朝代：宋
体裁：五言律诗

老圃君何学，中心切养亲。从来啜菽处，便作采兰人。百行当无愧，三牲未足珍。孝廉方察举，勉勉讵长贫。
僧志月碧云轩改为景云轩因书·其二
作者：李觏
朝代：宋

景云持律冠当年，遗迹虽沉古寺存。
释子若能精进去，便应题作景云轩。
僧志月碧云轩改为景云轩因书二首
作者：李觏
朝代：宋

长见江淹杂体诗，碧云非是惠休词。试言日暮佳人怨，何事高僧却得知。景云持律冠当年，遗迹虽沈古寺存。释子若能精进去，便应题作景云轩。
僧志月碧云轩改为景云轩因书二首·其一
作者：李觏
朝代：宋
体裁：七言绝句

长见江淹杂体诗，碧云非是惠休词。试言日暮佳人怨，何事高僧却得知。
僧志月碧云轩改为景云轩因书二首·其二
作者：李觏
朝代：宋

景云持律冠当年，遗迹虽沈古寺存。释子若能精进去，便应题作景云轩。
儒行
作者：李觏
朝代：宋
体裁：七言绝句

一死相从患难时，何人能与古人齐。郦生泉下还知否，卖友而今价转低。
元纪·其二
作者：李觏
朝代：宋

君道干刚岂易柔，谬牵文义致优游。
高皇马上辛勤得，总被儒生断送休。
元纪二首
作者：李觏
朝代：宋

孝宣应是不知书，便谓先王似竖儒。若使周家纯任德，亲如管蔡忍行诛。君道乾刚岂易柔，谬牵文义致优游。高皇马上辛勤得，总被儒生断送休。
元纪二首·其一
作者：李觏
朝代：宋
体裁：七言绝句

孝宣应是不知书，便谓先王似竖儒。若使周家纯任德，亲如管蔡忍行诛。
元纪二首·其二
作者：李觏
朝代：宋

君道乾刚岂易柔，谬牵文义致优游。高皇马上辛勤得，总被儒生断送休。
关徐
作者：李觏
朝代：宋
体裁：七言律诗

云长不绝旧君情，元直终随老母行。立效报公何感慨，指心辞主更分明。三方本以兵攻战，一士能为国重轻。多谢曹刘存大度，任教忠孝得成名。
养疾
作者：李觏
朝代：宋

少小唯贪酒，病来才信医。问方逋客许，寻药野人疑。夜捣全听惯，寒煎觉沸迟。古贤曾爱死，此意亦谁知。
养疾
作者：李觏
朝代：宋

少小唯贪酒，病来纔信医。
问方逋客许，寻药野人疑。
夜捣全听惯，寒煎觉沸迟。
古贤曾爱死，此意亦谁知。
冰
作者：李觏
朝代：宋
体裁：五言绝句

水性本来弱，渐寒成此坚。东风有时到，几日是残年。
匈奴传
作者：李觏
朝代：宋

汉家经武意如何，也信狼心欲偃戈。岂是虏庭佳丽少，自缘婚礼货财多。女从宗室方抡择，赋出齐民更刮摩。若向大臣求侄媵，当时谁肯议通和。
匈奴传
作者：李觏
朝代：宋

汉家经武意如何，也信狼心欲偃戈。
岂是虏庭佳丽少，自缘婚礼货财多。
女从宗室方抡择，赋出齐民更刮摩。
若向大臣求侄媵，当是谁肯议通和。
千福寺昧轩
作者：李觏
朝代：宋

何人指蒙昧，题作此轩名。
天理自昼夜，道心无晦明。
用当羣物化，舍去一毛轻。
磊磊山前寺，时闻钟磬声。
千福寺昧轩
作者：李觏
朝代：宋

何人指蒙昧，题作此轩名。天理自昼夜，道心无晦明。用当群物化，舍去一毛轻。磊磊山前寺，时闻钟磬声。
南斋咏风
作者：李觏
朝代：宋
体裁：七言律诗

懊恼南窗一道风，只应天配与贫穷。不归罗绮飘飖处，故入松篁冷淡中。久座披襟尘榻稳，半醒吹面月帷空。城边菡萏今多少，偷得清香是尔功。
又寄龙学
作者：李觏
朝代：宋

三十年交旧，相逢各白头。
海壖曾共饭，洛社又同游。
脱屣风波地，开怀松桂秋。
两眉从此后，应不着闲愁。
同徐殿丞游麻姑山陈屯田闻之以诗见寄次韵第一首
作者：李觏
朝代：宋

良友嗟尘网，相期物外游。
求珠非赤水，不死是丹丘。
几上麟交擗，樽中蚁乱浮。
仙家一度醉，人世几千秋。
药气多留鼎，茶香细出瓯。
尧人方旷荡，容易学巢由。
同徐殿丞游麻姑山陈屯田闻之以诗见寄次韵第一首
作者：李觏
朝代：宋

良友嗟尘网，相期物外游。求珠非赤水，不死是丹丘。机上麟交擗，樽中蚁乱浮。仙家一度醉，人世几千秋。药气多留鼎，茶香细出瓯。尧人方旷荡，容易学巢由。
同徐殿丞游麻姑山陈屯田闻之以诗见寄次韵第二首
作者：李觏
朝代：宋

尘寰渐远渐凄清，似向昆崙采玉英。此地已知邻华子，几人犹道识方平。步高那复肌肤重，心逸都疑羽翼生。苦恨俗缘无了处，归来依旧马蹄声。
同徐殿丞游麻姑山陈屯田闻之以诗见寄次韵第二首
作者：李觏
朝代：宋

尘寰渐远渐凄清，似向昆崙采玉英。
此地已知邻华子，几人犹道识方平。
步高那復肌肤重，心逸都疑羽翼生。
苦恨俗缘无了处，归来依旧马蹄声。
名男曰参鲁以诗喻之
作者：李觏
朝代：宋

孔门有高弟，曾子以孝着。
求诸圣人言，尚曰参也鲁。
才敏谁不愿，顾恐难荷负。
苟无德将之，何益于父母。
昔如吴起者，善兵恶孙武。
啮臂游诸侯，亲丧哀不举。
杨彪有子修，器能颇可取。
一旦以罪诛，舐犊徒虚语。
吾生本薄祜，略无兄弟助。
及汝又一身，不绝如线缕。
祖母唯汝爱，无异所生乳。
宁止託祭祀，亦欲兴门户。
伎俩勿求名，适时乃有补。
计卢勿尚巧，合义乃可处。
持重尚寡过，摧刚庶无惧。
内以保家族，外以扬名誉。
高山在所仰，今人岂殊古。
参鲁为汝名，其字曰孝孺。
名男曰参鲁以诗喻之
作者：李觏
朝代：宋

孔门有高弟，曾子以孝著。求诸圣人言，尚曰参也鲁。才敏谁不愿，顾恐难荷负。苟无德将之，何益于父母。昔如吴起者，善兵亚孙武。齧臂游诸侯，亲丧哀不举。杨彪有子脩，器能颇可取。一旦以罪诛，舐犊徒虚语。吾生本薄祐，略无兄弟助。及汝又一身，不绝如线缕。祖母唯汝爱，无异所生乳。宁止托祭祀，亦欲兴门户。伎俩勿求名，适时乃有补。计虑勿尚巧，合义乃可处。持重尚寡过，摧刚庶无惧。内以保家族，外以扬名誉。高山在所仰，今人岂殊古。参鲁为汝名，其字曰孝孺。
君赐以新诗相示因成四十字答之
作者：李觏
朝代：宋

君诗三十首，一一敌琅玕。语近终非俗，情閒不似官。姑山蟠郡碧，旴水蘸天寒。景物将才思，相期李杜坛。
君锡以新诗相示因成四十字答之
作者：李觏
朝代：宋

君诗三十首，一一敌琅玕。
语近终非俗，情闲不似官。
姑山蟠郡碧，旴水蘸天寒。
景物将才思，相期李杜坛。
君锡宰寿春
作者：李觏
朝代：宋
体裁：七言律诗

沦落多愁笑不成，水边还是送君行。官为令长前程好，地近乡关喜气生。百里有人观惠术，三年唯我见交情。山中后夜思贤处，风月犹应似旧清。
听周大师琴
作者：李觏
朝代：宋

已解琴中意，更加弦上声。他人郑卫杂，此手鬼神惊。深夜众籁息，寒天孤月明。四邻应得睡，浊酒且同倾。
听周大师琴
作者：李觏
朝代：宋

已解琴中意，更加絃上声。
他人郑卫杂，此手鬼神惊。
深夜众籁息，寒天孤月明。
四邻应得睡，浊酒且同倾。
和君赐题尧辅斋壁
作者：李觏
朝代：宋

书林老仙头欲斑，近日卜居吴楚间。麻姑世界尽赢得，羲皇兴味先追还。川流切对夏无暑，山月出来门未关。笑杀区区躁求者，不因贫病不曾閒。
和君锡题尧辅斋壁
作者：李觏
朝代：宋

书林老仙头欲斑，近日卜居吴楚间。
麻姑世界尽赢得，羲皇兴味先追还。
川流切对夏无暑，山月出来门未关。
笑杀区区躁求者，不因贫病不曾闲。
和天庆观瑞香花
作者：李觏
朝代：宋
体裁：七言绝句

闻说仙花玉染红，别留春色在壶中。瑶台若见飞琼面，不与人间梦寐同。
和屯田陈丈寄唐休次韵
作者：李觏
朝代：宋

白屋从来未有官，一名须作佛名看。
彦伦北谷重归去，安石东山足旧欢。
常调几时趋凤阙，湛恩唯待立鸡竿。
胸中况是多奇藴，自比阳春退苦寒。
和屯田陈丈寄唐休次韵
作者：李觏
朝代：宋

白屋从来未有官，一名须作佛名看。彦伦北谷重归去，安石东山足旧欢。常调几时趍凤阙，湛恩唯待立鸡竿。胸中况是多奇蕴，自此阳春退苦寒。
和慎使君出城见梅花
作者：李觏
朝代：宋
体裁：七言绝句

化工呈巧异寻常，镂月裁云费刃芒。莫怪使君曾立马，染衣浑似有天香。
和游丹霞有怀归之意
作者：李觏
朝代：宋

暂时来访道家流，肯伴烟萝滞一丘。
为忆长安瞻日下，欲寻蓬岛向鳌头。
陶潜醉后虽眠石，王粲忧多更上楼。
宣室岁余虚席在，青山何路更重游。
和游丹霞有怀归之意
作者：李觏
朝代：宋

暂时来访道家流，肯伴烟萝滞一丘。为忆长安瞻日下，欲寻蓬岛向鳌头。陶潜醉后虽眠石，王粲忧多更上楼。宣室岁馀虚席在，青山何路更重游。
和王刑部游仙都观
作者：李觏
朝代：宋

寻幽西去路非赊，回首红尘事可嗟。不待鸾骖并鹤驾，便分人世与仙家。几函道藏金壶墨，一片秋容玉井花。还似武夷高会日，骨凡犹幸醉流霞。
和王刑部游仙都观
作者：李觏
朝代：宋

寻幽西去路非赊，回首红尘可可嗟。
不待鸾骖并鹤驾，便分人世与仙家。
几函道藏金壶墨，一片秋容玉井花。
还似武夷高会日，骨凡犹幸醉流霞。
和育王十二题 其五 明月台
作者：李觏
朝代：宋

月色固无改，台基亦不坏。嗟哉玩月人，古来谁更在。
和育王十二题 其十一 晋年松
作者：李觏
朝代：宋

典午既陵夷，群材共沦谢。唯有青青松，于今被王化。
和育王十二题 其十二 重台莲
作者：李觏
朝代：宋

长疑佛界中，天女来行乐。为怕山风寒，仙衣尽重著。
和育王十二题 其四 袈裟石
作者：李觏
朝代：宋

梵教一来东，群心日归向。土石至无情，也作披缁状。
和育王十二题·七佛石
作者：李觏
朝代：宋
体裁：古风

万物虽散殊，孰非道之体。何必石岩岩，方疑金色臂。
和育王十二题·佛迹峯
作者：李觏
朝代：宋
体裁：古风

佛迹空在兹，佛心无处所。寻迹以求之，似学邯郸步。
和育王十二题·供奉泉
作者：李觏
朝代：宋
体裁：古风

璘师凿此泉，晨夕奉亲老。因知达者心，岂尝离孝道。
和育王十二题·八角殿
作者：李觏
朝代：宋
体裁：古风

晋后千百年，兹殿俨如昔。梵宇若皆然，应须省民力。
和育王十二题·明月台
作者：李觏
朝代：宋

月色固无改，台基亦不坏。
嗟哉翫月人，古来谁更在。
和育王十二题·晋年松
作者：李觏
朝代：宋

典午既陵夷，羣材共沦谢。
唯有青青松，于今被王化。
和育王十二题·灵鳗井
作者：李觏
朝代：宋
体裁：古风

田苗自枯槁，井鳗人所祷。若教龙有灵，此鱼何足道。
和育王十二题·石屏风
作者：李觏
朝代：宋
体裁：古风

形模皆自然，树立岂人力。松影与秋光，扫成真水墨。
和育王十二题·育王塔
作者：李觏
朝代：宋
体裁：古风

尝闻有为法，佛说如梦幻。胡然窣堵波，香花耀凡眼。
和育王十二题·袈裟石
作者：李觏
朝代：宋

梵教一来东，羣心日归向。
土石至无情，也作披缁状。
和育王十二题·重台莲
作者：李觏
朝代：宋

长疑佛界中，天女来行乐。
为怕山风寒，仙衣尽重着。
和育王十二题·金沙池
作者：李觏
朝代：宋
体裁：古风

遥闻金在沙，知是虚名号。世人方竞奢，何兹有遗宝。
和育王十二题·金沙池
作者：李觏
朝代：宋

遥闻金在沙，知是虚名号。世人方竞奢，何兹有遗宝。佛迹空在兹，佛心无处所。寻迹以求之，似学邯郸步。万物虽散殊，孰非道之体。何必石岩岩，方疑金色臂。梵教一来东，群心日归向。土石至无情，也作披缁状。月色固无改，台基亦不坏。嗟哉玩月人，古来谁更在。形模皆自然，树立岂人力。松影与秋光，扫成真水墨。田苗自枯槁，井鳗人所祷。若教龙有灵，此鱼何足道。璘师凿此泉，晨夕奉亲老。因知达者心，岂尝离孝道。尝闻有为法，佛说如梦幻。胡然窣堵波，香花耀凡眼。晋后千百年，兹殿俨如昔。梵宇若皆然，应须省民力。典午既陵夷，群材共沦谢。唯有青青松，于今被王化。长疑佛界中，天女来行乐。为怕山风寒，仙衣尽重著。
和苏着作麻姑十咏 鲁公碑 其一
作者：李觏
朝代：宋

他人工字书，美好若妇女。
猗嗟颜太师，赳赳丈夫武。
麻姑有遗碑，岁月亦已古。
硬笔可破石，镌者疑虚语。
惊龙索雷斗，口唾天下雨。
怒虎突围出，不畏千强弩。
有海珠易求，有山玉易取。
唯恐此碑坏，此书难再靓。
和苏着作麻姑十咏 鲁公碑 其二
作者：李觏
朝代：宋

收藏在天府。
自非大祭时，莫教凡眼觑。
和苏着作麻姑十咏·七星杉
作者：李觏
朝代：宋

五行兴万类，有象皆在天。
如何彼杉树，反更侔星躔。
予思古昔意，欲媚兹山巅。
草木尚有斗，人物谁非仙。
栽培自何代，衰老今多年。
大旱不减翠，涉春无益鲜。
生当好世界，过尽闲云烟。
房心欲布政，柱石安可捐。
和苏着作麻姑十咏·丹霞洞
作者：李觏
朝代：宋

山西十数里，乃是丹霞洞。
直上穷云霓，中宽入罂瓮。
红尘生不识，明月手可捧。
人家千里庭，泉源六月冻。
风雨气势恶，草木精神竦。
灵物少形见，仙官何职贡。
欲缘易厌倦，世事足愁痛。
寄语松上鹤，他年期一控。
和苏着作麻姑十咏·流杯池
作者：李觏
朝代：宋

幽居久不乐，心死如湿灰。
闻言山有池，仙客曾流杯。
披衫向西坐，欲望无崇台。
何当命游宴，尽聚不羁才。
顾恐狭隘地，未足开吾怀。
仰手斸河汉，决向天南来。
移舟復转岳，壅遏成环迴。
横持北斗柄，量尽酒星醅。
箕踞接下流，一歃空千罍。
八风助吟倡，万怪供嘲谐。
醉来散髮卧，蝇声视霆雷。
冷笑势利子，茫茫尘土堆。
和苏着作麻姑十咏·炼丹井
作者：李觏
朝代：宋

丹竈久已毁，井泉空独存。
此地非常地，今人非昔人。
我愿刀圭药，轻举朝明宸。
一言洗天日，万物归阳春。
羣仙谁嫉妬，使我身漂沦。
俯视废井水，欲饮碍荆榛。
徘徊片云下，泣涕霑衣巾。
少壮几何时，且醉樽中醇。
和苏着作麻姑十咏·玳瑁石
作者：李觏
朝代：宋

前有县大夫，取此石为器。
嚣然夸谓予，材与工俱美。
如何尔乡人，器用曾莫备。
无乃居荒陬，俗鄙不喜事。
答云此石坚，攻磨动时岁。
官用钱出民，民用钱出己。
出民官不知，喜事诚可贵。
出己乃伤财，谁能不惜费。
大夫闻此言，如有所忿戾。
今君倡是诗，敢以报嘉惠。
和苏着作麻姑十咏·秦人峰
作者：李觏
朝代：宋

秦法虽甚苛，秦吏若犹拙。
山林不数里，俾尔逃得脱。
予观后世事，政役火烈烈。
苟非为鬼神，何计避羁绁。
师皇今在御，百事咸均节。
常披诏书意，苦念生财竭。
谁能将顺者，所望在贤哲。
无使峰中人，笑我民屠裂。
和苏着作麻姑十咏·虎跑泉
作者：李觏
朝代：宋

虎跑本何为，彼将对以臆。
有如大丈夫，卓尔抱刚直。
盗泉既不饮，谮人亦不食。
山中小禽兽，何足劳捉搦。
勇气无所泄，爪地成遗迹。
地神嘉乃诚，水源如开闢。
寻常窃六畜，夜傍人墙壁。
是与豺狼同，闻此宜惭色。
和苏著作麻姑十咏 其一 鲁公碑
作者：李觏
朝代：宋

他人工字书，美好若妇女。猗嗟颜太师，赳赳丈夫武。麻姑有遗碑，岁月亦已古。硬笔可破石，镌者疑虚语。惊龙索雷斗，口唾天下雨。怒虎突围出，不畏千强弩。有海珠易求，有山玉易取。唯恐此碑坏，此书难再睹。安得同宝镇，收藏在天府。自非大祭时，莫教凡眼觑。
和苏著作麻姑十咏 其七 碧莲池
作者：李觏
朝代：宋
体裁：古风

碧莲何岁开，我时不得见。于今到池上，只有红莲绽。红莲非丑恶，物以多为贱。阿蛮虽解舞，不见真妃面。
和苏著作麻姑十咏 其三 炼丹井
作者：李觏
朝代：宋

丹灶久已毁，井泉空独存。此地非常地，今人非昔人。我愿刀圭药，轻举朝明宸。一言洗天日，万物归阳春。群仙谁嫉妒，使我身漂沦。俯视废井水，欲饮碍荆榛。徘徊片云下，泣涕沾衣巾。少壮几何时，且醉樽中醇。
和苏著作麻姑十咏 其九 丹霞洞
作者：李觏
朝代：宋

山西十数里，乃是丹霞洞。直上穷云霓，中宽入罂瓮。红尘生不识，明月手可捧。人家千里庭，泉源六月冻。风雨气势恶，草木精神竦。灵物少形见，仙官何职贡。俗缘易厌倦，世事足愁痛。寄语松上鹤，他年期一控。
和苏著作麻姑十咏 其二 七星杉
作者：李觏
朝代：宋

五行与万类，有象皆在天。如何彼杉树，反更侔星躔。予思古昔意，欲媚兹山巅。草木尚有斗，人物谁非仙。栽培自何代，衰老今多年。大旱不减翠，涉春无益鲜。生当好世界，过尽閒云烟。房心欲布政，柱石安可捐。
和苏著作麻姑十咏 其五 秦人峰
作者：李觏
朝代：宋

秦法虽甚苛，秦吏若犹拙。山林不数里，俾尔逃得脱。予观后世事，政役火烈烈。苟非为鬼神，何计避羁绁。圣皇今在御，百事咸均节。常披诏书意，苦念生财竭。谁能将顺者，所望在贤哲。无使峰中人，笑我民屠裂。
和苏著作麻姑十咏 其八 虎跑泉
作者：李觏
朝代：宋

虎跑本何为，彼将对以臆。有如大丈夫，卓尔抱刚直。盗泉既不饮，谮人亦不食。山中小禽兽，何足劳捉搦。勇气无所泄，爪地成遗迹。地神嘉乃诚，水源如开辟。寻常窃六畜，夜傍人墙壁。是与豺狼同，闻此宜惭色。
和苏著作麻姑十咏 其六 流杯池
作者：李觏
朝代：宋

幽居久不乐，心死如湿灰。闻言山有池，仙客曾流杯。披衫向西坐，欲望无崇台。何当命游宴，尽聚不羁才。顾恐狭隘地，未足开吾怀。仰手斸河汉，决向天南来。移舟复转岳，壅遏成环回。横持北斗柄，量尽酒星醅。箕踞接下流，一歃空千罍。八风助吟倡，万怪供嘲谐。醉来散发卧，蝇声视霆雷。冷笑势利子，茫茫尘土堆。
和苏著作麻姑十咏 其十 葛仙坛
作者：李觏
朝代：宋
体裁：古风

仙翁犹在时，坛上何设施。仙翁一去后，梦草空离离。下士固大笑，言者多不知。嗟嗟天壤内，共是枯鱼池。
和苏著作麻姑十咏 其四 玳瑁石
作者：李觏
朝代：宋

前有县大夫，取此石为器。嚣然夸谓予，材与工俱美。如何尔乡人，器用曾莫备。无乃居荒陬，俗鄙不喜事。答云此石坚，攻磨动时岁。官用钱出民，民用钱出已。出民官不知，喜事诚可贵。出已乃伤财，谁能不惜费。大夫闻此言，如有所忿戾。今君倡是诗，敢以报嘉惠。
和苏著作麻姑十咏·鲁公碑
作者：李觏
朝代：宋

他人工字书，美好若妇女。猗嗟颜太师，赳赳丈夫武。麻姑有遗碑，岁月亦已古。硬笔可破石，镌者疑虚语。惊龙索雷斗，口唾天下雨。怒虎突围出，不畏千强弩。有海珠易求，有山玉易取。唯恐此碑坏，此书难再睹。安得同宝镇，收藏在天府。自非大祭时，莫教凡眼觑。五行与万类，有象皆在天。如何彼杉树，反更侔星躔。予思古昔意，欲媚兹山巅。草木尚有斗，人物谁非仙。栽培自何代，衰老今多年。大旱不减翠，涉春无益鲜。生当好世界，过尽閒云烟。房心欲布政，柱石安可捐。丹灶久已毁，井泉空独存。此地非常地，今人非昔人。我愿刀圭药，轻举朝明宸。一言洗天日，万物归阳春。群仙谁嫉妒，使我身漂沦。俯视废井水，欲饮碍荆榛。徘徊片云下，泣涕沾衣巾。少壮几何时，且醉樽中醇。前有县大夫，取此石为器。嚣然夸谓予，材与工俱美。如何尔乡人，器用曾莫备。无乃居荒陬，俗鄙不喜事。答云此石坚，攻磨动时岁。官用钱出民，民用钱出已。出民官不知，喜事诚可贵。出已乃伤财，谁能不惜费。大夫闻此言，如有所忿戾。今君倡是诗，敢以报嘉惠。秦法虽甚苛，秦吏若犹拙。山林不数里，俾尔逃得脱。予观后世事，政役火烈烈。苟非为鬼神，何计避羁绁。圣皇今在御，百事咸均节。常披诏书意，苦念生财竭。谁能将顺者，所望在贤哲。无使峰中人，笑我民屠裂。幽居久不乐，心死如湿灰。闻言山有池，仙客曾流杯。披衫向西坐，欲望无崇台。何当命游宴，尽聚不羁才。顾恐狭隘地，未足开吾怀。仰手斸河汉，决向天南来。移舟复转岳，壅遏成环回。横持北斗柄，量尽酒星醅。箕踞接下流，一歃空千罍。八风助吟倡，万怪供嘲谐。醉来散发卧，蝇声视霆雷。冷笑势利子，茫茫尘土堆。碧莲何岁开，我时不得见。于今到池上，只有红莲绽。红莲非丑恶，物以多为贱。阿蛮虽解舞，不见真妃面。虎跑本何为，彼将对以臆。有如大丈夫，卓尔抱刚直。盗泉既不饮，谮人亦不食。山中小禽兽，何足劳捉搦。勇气无所泄，爪地成遗迹。地神嘉乃诚，水源如开辟。寻常窃六畜，夜傍人墙壁。是与豺狼同，闻此宜惭色。山西十数里，乃是丹霞洞。直上穷云霓，中宽入罂瓮。红尘生不识，明月手可捧。人家千里庭，泉源六月冻。风雨气势恶，草木精神竦。灵物少形见，仙官何职贡。俗缘易厌倦，世事足愁痛。寄语松上鹤，他年期一控。仙翁犹在时，坛上何设施。仙翁一去后，梦草空离离。下士固大笑，言者多不知。嗟嗟天壤内，共是枯鱼池。
和陈屯田送知县徐殿丞次韵
作者：李觏
朝代：宋

近年双阙暂鸣珂，出宰南城户数多。古道存心公道显，恶人钳口善人歌。登高赋处英辞在，垂橐归时旧物鈋。当比瑞金嚚讼后，要移风俗拟如何。
和陈屯田送知县徐殿丞次韵
作者：李觏
朝代：宋

近年双阙暂鸣珂，出宰南城户数多。
古道存心公道显，恶人钳口善人歌。
登高赋处英辞在，垂橐归时旧物鈋。
当比瑞金嚣讼后，要移风俗拟如何。
咏桃
作者：李觏
朝代：宋
体裁：七言绝句

方朔相逢阿母家，别来几度换年华。春风合是教伊笑，开尽无名草木花。
咏竹
作者：李觏
朝代：宋

外边虽节目，内裹却空虚。
从来汗流浃，只为写经书。
咏竹
作者：李觏
朝代：宋

外边虽节目，内里却空虚。从来汗流浃，只为写经书。